BH Future Foundation i Eddi Čestović u Srebrenici promovišu uspjehe mladih - Kameleon M&M\nPredstavnici BH Futures Foundation, koje predvodi jedan od osnivača – Edhem Eddie Čustović, dolaze u Srebrenicu kako bi prezentovali uspjehe mladih ljudi, koji su ne čekajući promjene, mijenjali okolnosti u kojima su se nalazili. Ovo je priča o svima onima koji vide Bosnu i Hercegovinu onakvu kakvoj težimo – ekonomski stabilnu i perspektivnu, u kojoj će mladi imati prilike kakve zaslužuju.\nPozivamo sve naše Bosance i Hercegovce, one koji istinski vjeruju u mlade ljude, svijetlu budućnost kako nas, tako i naše domovine Bosne i Hercegovine, da nam se pridruže u subotu 8.12. u periodu od 10-12 u prostorijama JU “Kulturni centar” Srebrenica. Poslušajte prelijepu priču o našoj Fondaciji koja obara barijere podijela, povezuje sve dijelove naše zemlje i oslikava pozitivnu našu i Vašu Bosnu i Hercegovinu.


Upravni postupci i upravne usluge « PARCO\n» Početna stranica » Akcioni planovi » Revidirani Akcioni plan 1 » Upravni postupci i upravne usluge\n1. Pojednostavljenje upravnog postupka\n2. Poboljšanje zadovoljstva korisnika usluga\n5. Jačanje kapaciteta\nU "originalnom" Akcionom planu 1 za provedbu Strategije reforme javne uprave ova reformska oblast nosila je naziv "Upravni postupak". U RAP1 naziv je izmijenjen u "Upravni postupci i upravne usluge" da bi se time naglasilo:\nda se reformska oblast odnosi na sve upravne postupke (opšte i posebne) a ne samo na opšti upravni postupak i\nda se u ovoj reformskoj oblasti u RAP1 najviše naglašava usmjerenost prema korisnicima upravnih usluga.\nCrvena nit u ovoj oblasti je poboljšanje kvaliteta usluga za građane i poslovne subjekte. Ciljevi su postavljeni na takav način da donose konkretnu dodatnu vrijednost u pravcu većeg zadovoljstva korisnika (građana i poslovnih subjekata) sa uslugama javne uprave, u pravcu pojednostavljenja i skraćenja postupaka i realnih ušteda za građane, poslovne subjekte i budžete na svim nivoima vlasti.\nTabela RAP1 u ovoj oblasti podijeljena je na četiri potpoglavlja:\n1. pojednostavljenje postupaka,\n2. poboljšanje kvaliteta usluga,\n3. nadzor i izvršenje\n4. jačanje kapaciteta.\nPrvo potpoglavlje odnosi se na pojednostavljivanje (optimizaciju) upravnih postupaka, odnosno ukidanje ili reduciranje "administrativnih prepreka". Radi se o tome da se smanje administrativni tereti, odnosno da se postupci "prečiste" i da se ukinu svi oni koraci ili elementi u postupcima koji stvaraju nepotrebne komplikacije i troškove.\nOsim pojednostavljivanja postupaka u RAP1 nalaze se i neki drugi ciljevi usmjereni prema poboljšanju kvaliteta usluga, odnosno zadovoljstva građana i poslovnih subjekata tim uslugama. Radi se o anketiranju zadovoljstva korisnika usluga kako bi se dobila povratna informacija i kako bi se pokazao kvalitet funkcioniranja pojedinih institucija javne uprave. Radi se i o poboljšanju rasporeda radnog vremena za stranke.\nTreće potpoglavlje govori o nadzoru nad provođenjem upravnog postupka, gdje je predviđeno formiranje interne kontrole u institucijama i jačanje upravne inspekcije.\nČetvrto potpoglavlje odnosi se na poboljšanje sistema upravnog izvršenja, a peto na formiranje, odnosno jačanje, kapaciteta koji su potrebni za realizaciju sadržajnih ciljeva RAP1 u oblasti Upravni postupci i upravne usluge.\nNadzorni tim UPUU


Prikazivanje članaka po tagu klimatske promene\nDa li je Balkan spreman za klimatske promene?\nU trenutku kada UN upozoravaju na klimatske promene kao na jednu od najvećih pretnji, a najveće svetske ekonomije klimatske akcije stavljaju u fokus svojih politika, koliko je Balkan spreman da se suoči s realnošću promena u prirodi?\nNaučnici upozoravaju: uticaj klimatskih promena već je primetan, a globalno otopljavanje donosi posledice kao što su glad, bolesti, siromaštvo, sukobi. Usled povećanja temperature na Zemlji (procenjuje se da bi u ovom veku rast temperature na planeti mogao da iznosi od 0,3 do 4,8 stepena Celzijusovih), Evropu očekuju suše, toplotni talasi, poplave, nešto sa čime smo već imali priliku da se suočimo, a predviđa se da će ove pojave biti sve ekstremnije i češće.\nZbog ovakvih gotovo katastrofalnih upozorenja međunarodna zajednica sve više insistira na smanjenju emisije štetnih gasova, kako bi se zaustavile i ublažile klimatske promene, ali i na prilagođavanju i pripremi za već neizbežne posledice promena u prirodi.\n„EU je od svog budžeta za period od 2014. do 2020. izdvojila 20 odsto sredstava upravo za klimatske akcije, između ostalog za ublažavanje klimatskih promena i strategiju adaptacije na suše, poplave ili šumske požare. Ideja je da države prilikom planiranja svih ekonomskih sektora u obzir moraju da uzmu klimatske promene. U pitanju je, dakle, strateško planiranje energetike, poljoprivrede, turizma, a sve radi stvaranja sistema otpornog na klimatske promene“, kaže za Dojče vele Dragana Mileusnić iz evropskog ogranka Mreže za klimatske akcije.\nOkrenuti se čistim izvorima energije\nU briselskom sedištu ove najveće evropske mreže koja se bavi pitanjima klime i energetike navode da je planirano da države Zapadnog Balkana, prema obavezama Energetske zajednice, obezbede u proseku trećinu ukupne potrošnje energije iz obnovljivih izvora do 2020. godine, dok EU namerava da do 2050. godine smanji emisije gasova staklene bašte čak do 95 odsto i pređe na čiste izvore energije.\n„Ako Zapadni Balkan tada bude deo EU, kao što namerava, energetika u regionu neće moći da izgleda onako kako izgleda danas. Zato je najbolje i najisplativije da se odmah počne s prilagođavanjem“, poručuju iz evropske Mreže za klimatske akcije (CAN Europe).\nNa svaki uloženi evro vraća se šest puta više\nI dok se svet i EU trude da smanje efekat staklene bašte, upravo je sagorevanje fosilnih goriva, na prvom mestu uglja, dominantan oblik dobijanja energije na Balkanu. Nedavne poplave u regionu pokazale su osetljivost tamošnjeg elektroenergetskog sistema i neodrživost u vremenu koje dolazi:\n„Ako u Srbiji postoji TENT kao termoelektrana koja obezbeđuje polovinu struje za čitavu zemlju, onda to, pri sličnom incidentu, predstavlja veliki rizik za državu, i nije u skladu sa onim što sledi tokom procesa pridruživanja EU. Sad se već mora otvoriti pitanje da li će se novac koja će stići kao pomoć iz evropskih fondova iskoristiti za skupu i neodrživu rehabilitaciju postojećih termoelektrana i rudnika uglja ili će se razmisliti o decentralizaciji energetskog sistema i alternativnim izvorima. A u regionu ih je, srećom, mnogo, počev od vetra, preko sunca i biomase“, navodi Mileusnićeva.\nNovca ima dovoljno?\nU Briselu dodaju i da je deo novca iz pretpristupnih IPA fondova namenjen upravo borbi protiv klimatskih promena i usklađivanju s evropskim standardima na tom polju i da više ne sme biti izgovora da za zaštitu klime nema novca.\n„EU i međunarodna zajednica imaju jasnu računicu: troškovi uloženi u zaštitu klime i ublažavanje klimatskih promena nisu veći od dobiti. Svaki uloženi evro u prevenciju vraća se kao šest ušteđenih u slučaju štete“, kaže Dragana Mileusnić, zadužena za energetsku politiku Jugoistočne Evrope u CAN Evropa.\nS klimom se menjaju biljni i životinjski svet\nEvropski stručnjaci za klimatska i energetska pitanja insistiraju na informisanju javnosti i komunikaciji s političarima zarad boljeg strateškog planiranja i koordinacije u stvaranju sistema otpornog na klimatske promene i odgovarajuće infrastrukture. Predviđeni klimatski modeli, koji govore o kretanju temperature, padavina i nivoa mora u narednih 100 godina, govore o naročitoj izloženosti južne Evrope klimatskim promenama. Dok se na severu Evrope očekuje sve umerenija klima, na jugu će postajati sve ekstremnija, toplija i s više padavina. Takva smena klimatskih zona uticaće na biodiverzitet, smenu, ali i izumiranje pojedinih biljnih i životinjskih vrsta. Tako će, pored energetskog sistema, i poljoprivreda morati da prođe kroz prilagođavanje i smenu kultura. Već su poznata istraživanja koja predviđaju „pomeranje“ plantaža maslina i vinove loze s juga ka severu Evrope. Do kraja ovog veka, usled klimatskih promena region Balkana bi mogao da pretrpi i značajne gubitke u prinosima kukuruza. Istovremeno, predviđeni rast nivoa mora od 26 do 82 centimetra do 2100. godine u regionu bi uticao na promenu slike Jadranske obale, pri čemu bi mnoge plaže nestale pod vodom, a talasi ekstremnih vrućina uticali na smanjenje broja turista. Širom sveta se, na celu sa vodećim ekonomijama EU i SAD, već vodi bitka za obuzdavanja rasta temperature na Zemlji do prihvatljivih plus dva stepena do kraja ovog veka.\n„U svetu i dalje postoji optimizam i mnogo nade se polaže u globalni klimatski dogovor, koji se očekuje 2015. godine. To bi značilo smanjenje emisije gasova staklene bašte do 2050. i ublažavanje ovakvih ekstremnih dešavanja. Trenutno, za to nam nisu neophodne drastične promene u kvalitetu života i navika ili odricanje od ekonomskog rasta i prosperiteta. Međutim, ukoliko dogovor izostane, a emisije štetnih gasova se nastavi, budućnost regiona Balkana, Evrope i sveta u celini neće biti svetla“, poručuju iz evropske Mreže za klimatske akcije u Briselu.\nEnergija na pametan način 43\nU 43. idanju emisije Energija na pametan način pogledajte da li su klimatske promene realnost ili zabluda i na koji način globalno zagrevanje utiče na poljoprivrednu proizvodnju. Zatim pogledajte kako funkcionišu toplotne pumpe i zašto za njih kažu da su najefikasniji način grejanja i hlađenja. A saznajte i zašto je važno smanjiti potrošnju energije u stambenom zgradarstvu i na koji način to možemo uraditi.\nTakođe Vas obaveštavamo da emisiju "Energija na pametan način" možete pogledati i na B92 Info kanalu, i to u 7 termina: ponedeljak 18:30h, sreda 07:30h i 20:10h, četvrtak 10:00h, subota 11:15h i 17:10h, i nedelja 14:40h, kao i na još 75 lokalnih i regionalnih TV stanica u Srbiji i regionu.\nFilm o klimatskim promenama ali i promenama u društvu\nOvaj video je uradilo 24 umetnika sa različitih strana sveta, a na osnovu ideje Tima Raynera. Produkciju i režiju je odradio Knife party. Tema su klimatske promene i vreme posle konferencije u Kopenhagenu, ali i stanje u društvu u celini. Pogledajte kako Internet pomaže u edukaciji i održivom razvoju, ali i novoj revoluciji koja može da se dogodi ukoliko se svi angažujemo kako bismo napravili lepši novi svet.\nProjekat se zove Coalition Of The Willing, a mi vam savetujemo da pogledate ovaj odlični i poučni film.


Delegacija Donjeck stila obilazi Železaru Smederevo - SDCafe.rs\nHome\tInfo\tDelegacija Donjeck stila obilazi Železaru Smederevo\nDelegacija Donjeck stila obilazi Železaru Smederevo\nDvanaestočlana delegacija ukrajinske kompanije "Donjeck stil" već dva dana boravi u Železari Smederevo, potvrdio je danas Tanjugu izvor u jednom od tri reprezentativna sindikata u fabrici, zahtevajući anonimnost.\nTanjugu je rečeno da je juče održana prezentacija za članove ukrajinske delegacije i da je ovo samo jedna u nizu poseta zainteresovanih kompanija koje organizuje Vlada Srbije.\nIsti izvor je rekao da će ukrajinska delegacija narednih dana posetiti i fabriku belih limova u Šapcu.\nLokalna Televizija Smederevo sinoć je takođe objavila da je delegacija kompanije "Donjeck stil" u obilasku smederevske fabrike.\nKako TV Smederevo nezvanično saznaje "predstavnici kompanije za proizvodnju čelika 'Donjeck stil' obilaze pogone, upoznaju se sa tehničkim i proizvodnim mogućnostima fabrike, ali i sa ljudskim resursima".\nVlada Srbije je krajem januara sklopila dogovor sa Ju-Es Stilom o kupovini smederevske železare za jedan dolar. Tada je premijer Cvetković saopštio da "vlada nema nameru da u dugom roku bude vlasnik, pa ćemo se u narednom periodu koncentrisati na traženje strateškog partnera."\nZabranjeno loženje vatre i spaljivanje suve vegetacije\nSom od stotinu kilograma\nSupruga prijavila policajca zbog nasilja u porodici\nI “pauk” u dugovima!


O' Brajen: Vrijeme za crnogorski referendum tražiti u kontekstu regionalne stabilnosti\nNaredna, 2006. godina biće ključna za proces utvrđivanja državno-pravnih odnosa na Balkanu. Proces pregovaranja o konačnom statusu Kosova biće u toku, dok je u Crnoj Gori najavljen referendum o državno-pravnom statusu. Učesnici Crnogorsko-američkog foruma organizovanog danas u vašingtonskom Centru za strateške i međunarodne studije, saglasili su se da procesi definisanja državno-pravnih odnosa moraju garantovati stabilnost i biti usklađeni sa evro-atlanskom perspektivom regiona. Direktor podgoričkog Centra za demokratiju Srđan Darmanović predstavio je rezultate istraživanja javnog mnjenja u Crnoj Gori, u protekle dvije godine, koji ukazuju na to da pobornici državne nezavisnosti uživaju konstantnu, ali ne veliku prednost u odnosu na oponente.\nDarmanović je ocijenio kako organizovanje referenduma u Crnoj Gori nije bezbjednosni izazov s obzirom na to da su vlade u Podgorici i Beogradu demokratski izabrane i da se Beograd ni u kom slučaju neće ponašati na način na koji se tokom 1990-tih ponašala Miloševićeva vlast. Darmanović smatra da će referendum sigurno biti organizovan do oktobra naredne godine i očekuje da će vlast i opozicija u Crnoj Gori, Beograd i međunarodna zajednica zajednički dogovoriti proceduru i način na koji će biti donešena prihvatljiva odluka.\nDarmanović vjeruje da će Brisel imati u vidu činjenicu da biračko tijelo koje se zalaže za nezavisnost Crne Gore – prema svim ispitivanjima rađenim od potpisivanja Beogradskog sporazuma – podržava evropske vrijednosti, a da oponenti nezavisnosti imaju dijalemetralno suprotno mišljenje kada je primjera radi - riječ o saradnji sa haškim tribunalom i članstvu u Sjeverno atlanskom vojnom savezu (NATO).\nU razgovoru za Glas Amerike bivši američki izaslanik za Balkan, funkcioner vašingtonske «Olbrajt grupe», Džejms o Brajen kaže, međutim, da crnogorska vlast mora imati u vidu da je bitno vrijeme za organizaciju referenduma smjestiti o kontekst regionalne stabilnosti i evroatlanske perspektive.\n"Međunarodna zajednica će biti fiksirana na Kosovo početkom naredne godine, u vrijeme kada bude moguće organizovati referendum u Crnoj gori. Mislim da je za lidere koji žele da pokrenu pitanje statusa Crne Gore važno da budu pažljivi prema činjenici da postoji bojazan da bi to moglo dovesti do nestabilnosti. Ali ja takođe mislim da je važno da lideri crne Gore moraju jasno da saopšte šta je to što misle da narod u Crnoj Gori želi. Ako oni to jasno ne saopšte niko drugi neće pokrenuti to pitanje umjesto njih. Pored toga okvir tog prijedloga mora da uključi odgovoran pristup prema regionu – na način da model koji zastupaju garantuje veću regionalnu stabilnost. Mislim da je, svakako, važno da međunarodna zajednica bude uključena u izradu cjelokupne procedure tako da svi znaju šta mogu da očekuju i da znaju uslove i da je sve urađeno u skladu sa demokratskim procedurama Mislim da su aktuelni lideri i u Srbiji i u Crnoj Gori izrazili volju da se glasanje obavi u fer i demokratskoj proceduri", kaže O' Brajen.\nO' Brajen kaže da je američki interes u regionu prvenstveno stabilnost i da će Vašington participirati u rešavanju balkanskih sporova, na način da će Briselu prepustiti vodeću ulogu, kao što je to bio slučaj u Makedoniji.\n"Mislim da bi oslonac međunarodnog angažmana na Balkanu morao da bude način na koji sarađujemo sa većinskim strukturama, koje zastupaju pro-evropske vrijednosti. To je budućnost regiona i ako argumenti za određene aranžmane mogu da se nađu u okvirima koji garantuju integracije, tržišnu ekonomiju i poštovanje ljudskih prava, mislim da će biti sluha za takve prijedloge. Ali takođe mislim da će to biti teško imajući u vidu aktuelnu međunarodnu agendu":, kaže za Glas Amerike Džejms O' Brajen.\nSrđan Darmanović smatra da bi kompromisno rešenje - dogovor o savezu nezavisnih država, bilo najbolje rješenje, jer bi se njime zadovoljili gotovo svi demokratski politički afiniteti u regionu, a pokazala bi se i zrelost Crne Gore i Srbije da složena pitanja rešavaju demokratski i dogovorom.\nO' Brajen kaže da postoje šanse da Brisel, na sugestiju Podgorice, prihvati reformu državne zajednice u savez nezavisnih država, po modelu Beneluksa, ako se o tome postigne dogovor sa Beogradom.\n"Mislim da će Evropa htjeti da vidi da lideri u Podgorici konstruktivno sarađuju sa EU i sa Beogradom, kako bi se našlo rešenje. Ako nađu kompromis, to će biti sjajno i neće biti nerazumijevanja međunarodnme zajednice, ali ako se Beograd bude protivio tom procesu, onda će pred Briselom biti teška odluka - da li ohrabri Beograd da učestvuje u procesu, ili da samo prihvati stav koji dolazi iz Podgorice", kaže O' Brajen.


TotalCar.rs » I Volkswagen počinje da oseća krizu\n0 komentara 3533 pregleda\nIako i dalje ostvaruje profit koji se meri milijardama evra, VW grupacija suočava se sa značajnim padom zarade. Tokom prvog tromesečja 2013. nemački automobilski gigant ostvario je 2,7 milijardi evra profita, dok je u istom periodu 2012. godine zarada iznosila čak 4,2 milijarde evra.\n“Trenutno poslovno okruženje predstavlja izazov za čitavu automobilsku industriju”, izjavio je tim povodom izvršni direktor VW grupe, Martin Vinterkorn (Winterkorn).\nProfit je smanjen iako je zabeležen globalni rast prodaje automobila marki koje posluju u okviru grupe. Tako je u prva tri meseca 2013. prodaja porasla za 4,8 odsto, na 2,3 miliona isporučenih vozila. Povećan je i procentualni udeo VW grupe na svetskom tržištu i to sa 12,2% u prvom kvartalu 2012, na 12,6% u istom periodu 2013. godine.\nUprkos padu profita, Vinterkorn je saopštio da im je osnovni cilj da sačuvaju postojeću radnu snagu i proizvodne kapacitete u pogonima u Evropi.\nPrethodno je u aprilu Volkswagen objavio da će zbog smanjene potražnje otpustiti 500 radnika u svojoj američkoj fabrici u kojoj se proizvodi model Passat i da će umesto šestodnevne radnje nedelje u tri smene, pogon raditi u dve smene, četiri dana sedmično.


Partnerska diplomatija: Srbija i Crna Gora na zajedničkoj adresi\nSrbija i Crna Gora uskoro bi zajednički mogle da imaju ambasade u nekim zemljama sveta, ukoliko se ostvari inicijativa za saradnju po Nordijskom modelu. Iako to ne bi značilo zajedničku diplomatiju, osim ušteda, ovakva kooperacija, koja je predložena i BIH i Makedoniji, imala bi i simbolički značaj.\nInicijativa o kojoj se u javnosti i diplomatskim krugovima zemalja bivše Jugoslavije govori poslednjih nekoliko godina ušla je u fazu u kojoj Srbija i Crna Gora konkretno pregovaraju o tome da se organizuje zajednički smeštaj diplomatsko-konzularnih predstavništava u pojedinim državama.\nNa nedavnom sastanku sa kolegom Ivicom Dačićem u Beogradu, tu temu pomenuo je i šef crnogorske diplomatije Igor Lukšić.\n“Mislim da ima prostora da nastavimo razgovore o zajedničkom nastupanju ili deljenju prostora u nekim sredinama. U nekim delovima sveta gde bi to jedino tako u ekonomsko-budžetskom smislu imalo svoj rezon", rekao je Lukšić.\nBeograd je potvrdio da se radi na realizaciji ove incijative, a plan o uspostavljanju zajedničkih diplomatskih ispostava sa susednim državama, najpre u Africi, Aziji i Latinskoj Americi, po ugledu na zemlje Skandinavije, aktuelizovao je u razgovorima sa kolegama Dačićev prethodnik na funkciji ministra spoljnih poslova Ivan Mrkić.\nNordijski model saradnje između ostalog podrazumeva i da se ambasade i konzulati nekoliko država, posebno u zemljama u kojima neka od njih nije imala diplomatsko predstavništvo, logistički udruže i koriste zajedničku zgradu ili da jedna zemlja konzularno zastupa građane druge države tamo gde ona nema konzulat.\nAleksandar Popov, iz Centra za regionalizam, podseća da je ovu inicijativu još davno promovisala regionalna Igmanska inicijativa i da ideja o kojoj Beograd i Podgorica sada razgovaraju ima dva nivoa.\n“Jedno je tehnički nivo. Ako bi imale diplomatska predstavništva u istoj zgradi, kao u Sarajevu Norveška i Švedska, postigle bi značajne uštede. Drugo, takva saradnja imala bi i jednu simboliku. To bi značilo da je period loših odnosa iza nas. Ima naravno i politički značaj, a sve zavisi od nivoa međusobnih odnosa”, ocenjuje Popov.\nDobro i za evrointegracije\nPredlog koji je aktuelizovala prošla vlada u Beogradu početkom godine zvanično je predočen je i nadležnima u Bosni i Hercegovini i Makedoniji.\nPrve ocene iz Sarajeva bile su da je realna mogućnost da zaživi ova ideja, između ostalog i što ne podrazumeva ujedinjenje politika tih država već uštedu sredstava, pri čemu bi region imao i političku korist jer bi pokazao da sledi nordijski i evropski model saradnje.\nSkoplje je saopštilo da je najbliže dogovorima sa Podgoricom, ali da se o tome razgovara i sa Srbijom, Slovenijom, Hrvatskom i Turskom i da nema razloga da nekoliko ambasada ne bude smešteno pod istim krovom.\nVuk Drašković, ministar spoljnih poslova nekadašnje državne zajedice Srbija i Crna Gora, kaže za RSE da bi takva saradnja zemalja bivše Jugoslavije bila i dobar signal na putu evrointegracija.\n“To bi značilo da ćemo se, na ovaj ili onaj način, pod krovom Evropske unije približavati jedni drugima. EU počiva na principima regionalnih povezivanja i model skandinavskih zemlja treba da nam bude jedan od uzora. Mi smo upućeni jedni na druge i ne razumem zašto se kasni, zašto se hrabrije i odlučnije ne ide u tom pravcu”, kaže Drašković.\nIako nije u pitanju zajednička diplomatija, osim racionalizacije troškova, u praktičnom smislu konzularna asistencija građanima koji se nađu u inostranstvu značila bi u svakodnevnim situacijama ali posebno u vanrednim prilikama kao što su prirodne nepogode ili pomoć u regionima u kojima dođe do pogoršanja političke i bezbednosne situacije. Zagovornici Nordijskog modela ističu da skandinavske zemlje sarađuju na ovaj način iako nemaju istu spoljnopolitičku i bezbednosnu politiku.\nLiselot Agerlid, zamenica ambasadora Švedske u Beogradu, kaže za RSE da se Nordijski model pokazao kao veoma dobar.\n“To je saradnja između zemalja koje žele da imaju zajedničke koristi, ne samo na osnovu činjenice da su geografski bliske, već i zbog toga što dele iste vrednosti i imaju iste interese. Generalno govoreci, u našem slučaju ovo se pokazalo kao korisno, naravno između ostalog zbog ekonomicnosti i praktičnosti. Deli se zgrada u kojoj su ambasade, štedi se novac jer na primer postoji zajedničko osoblje na prijemu i obezbeđenje. Ali takođe, ako radite na istom mestu više ćete biti informisani o radu drugih i to olakšava komunikaciju”, pojašnjava Liselot Agerlid.\nUkoliko, za početak, Srbija i Crna Gora dogovore saradnju po Nordijskom modelu, zaključuje Aleksandar Popov, bio bi to značajan korak napred.\n“Verujem da će se ovo seme, ako se sada poseje, primiti i da će se za neko vreme ovoj ideji priključiti i druge zemlje. I da će se na taj način ne samo recionalizovati diplomatija već i učvrstiti međusobno poverenje”, ocenjuje Popov.\nKako se moglo čuti u Beogradu, u planu je širenje mreže diplomatsko-konzularnih predstavništava i otvaranje ambasada u Gani, Saudijskoj Arabiji i Kataru pa su to možda neke od lokacija na kojima bi saradnja mogla biti sprovedena u praksi.


Smolović imenovan za šefa delegacije Zajednica opština Crne Gore\nutorak, 13 mart 2018 13:22\nPredsjednik opštine Bijelo Polje Petar Smolović imenovan je za šefa delegacije Zajednice opština Crne Gore u Kongres u lokalnih i regionalnih vlasti Savjeta Evrope.\nKongres lokalnih i regionalnih vlasti je institucija Savjeta Evrope, koja je zadužena za jačanje lokalne i regionalne demokratije u 47 država članica i koja procjenjuje primjenu Evropske povelje o lokalnoj samoupravi u zemljama članicama.\nKao glas evropskih opština i regiona, radi na podsticanju konsultacija i političkog dijaloga između nacionalnih vlada i lokalnih i regionalnih vlasti, kroz saradnju sa Komitetom ministara Savjeta Evrope. Članice Kongresa su izabrani predstavnici lokalnih i regionalnih samouprava iz 47 evropskih zemalja. Kongresima 324 člana i isto toliko alternativna člana.\nNa istoj sjednici održanoj 7.marta, Smolović je imenovan i za člana Zajedničkog savjetodavnogo dbora između Komiteta regiona Evropske unije i Crne Gore. Zajednički savjetodavni odbor (ZSO) između Komiteta regiona EU i Crne Gore formiran je odlukom Savjeta za stabilizaciju i pridruživanje Crne Gore i EU.\nGlavni cilj osnivanja je promovisanje dijaloga i saradnje između regionalnih i lokalnihvlasti EU i lokalnih vlasti Crne Gore. Ovakvim vidom saradnje crnogorske lokalne vlasti se pripremaju za budući rad u okviru EU nakon članstva.\nViše iz ove kategorije « Milačić: Ako sam falsifikovao, neka se vrati meni i mom sinu! Lacmanović pozvao DIK da promijeni način kontrole vjerodostojnosti potpisa kandidata za predsjednika »


Lidl gradi market u Apatinu-u toku pribavljanje građevinske dozvole - www.025.rs\nwww.025.rs / APATIN / DRUŠTVO / Lidl gradi market u Apatinu-u toku pribavljanje građevinske dozvole\nLidl gradi market u Apatinu-u toku pribavljanje građevinske dozvole\nNa atraktivnoj lokaciji u Apatinu, u ulici Dimitrija Tucovića na delu od Svetog Save do Ognjena Price polovinom godine krenulo je uklanjanje više stambenih i poslovnih objekata, kao priprema za izgradnju marketa Lidl. Ovaj trgovinski lanac od ove godine je prisutan na srpskom tržištu, a za početak izgradnje prodavnice u Apatinu preostalo je pribavljanje neophodne dokumentacije, stoji u dopisu ove kompanije apatinskim medijima.\n-Lidl želi da građanima Apatina ponudi najbolji odnos cene i kvaliteta po kome je prepoznat u svetu i možemo da potvrdimo da smo vlasnici jedne parcele u ovom gradu. Na ovoj lokaciji sve teče ro planu i trenutno smo u fazi pripremnih poslova i prikupljanja dokumentacije za dozvole, a rano je da najavimo datum početka izgradnje prodavnice.\n-U Apatinu je planirana izgradnja prodavnice prema najnovijem Lidlovom konceptu koji podrazumeva moderan dizajn i praktičnost, prizeman objekat sa parking mestima na parceli. Ono sto želimo da istaknemo je da su sve prodavnice koje gradimo u skladu sa glavnim poslovnim ciljevima Lidla – pružiti svojim potrošačima najbolje iskustvo kupovine, izgraditi prjatno i sigurno mesto za rad svojih zaposlenih i biti društveno odgovorna kompanija.\nRadujemo se što će u budućnosti i građani Apatina moći da osete jedinstveno iskustvo kupovine koje Lidl donosi, stoji u saopštenju ove kompanije.\nTags: apatin, gradnja, Lidl\nPredstava vredna aplauza, Pčinja nanela prvi poraz apatincima


Koncert Indexa i prijatelja „Da sam ja netko“ biće održan 30. septembra u Sava centru, a 1. oktobra u Novom Sadu u Srpskom narodnom pozorištu.\nInicijator projekta i producent Tomislav Kašljević ponovno okuplja muzičare, nekadašnje članove „Indexa“ nastavljajući tradiciju koja traje i obnavlja se iz godine u godinu od 2007, uz uvek rasprodate dvorane i bezvremenske pesme te grupe koje obožavaju sve generacije publike.\n„Ovo je još jedan koncert posvećen legendama! Od samog početka, okupljamo se da ovim koncertima odamo počast velikoj grupi, a uvek smo u mislima s preminulim članovima Davorinom Popovićem, Bodom Kovačevićem, Đorđem Kisićem, Đorđem Novkovićem i Encom Lesićem“, kaže on.\nPesme „Da sam ja netko“, „Sanjam“, „Bacila je sve niz rijeku“, „Sve ove godine“, „Svijet u kojem živim“, „U jednim plavim očima“, „Plima“ i mnoge druge, pevaće Dado Topić, Željko Bebek, Masimo, Hari Mata Hari, Goran Karan, Aleksandra Kovač, Boris Novković, Seid Memić Vajta, Jelena Tomašević…\nPoseban gost ovogodišnjeg koncerta je pobednik showa „X-Factor Adria“ Amel Ćurić, navode organizatori.


► Potpuna obnova proizvodnje nafte u Saudijskoj Arabiji do kraja septembra\nSaudijske vlasti su danas organizovale posetu novinara postrojenjima Abkaik i Kurais pogođenim dronom i raketama, što je izazvalo potres na globalnom naftnom tržištu.\nAbkaik raspolaže kapacitetima za proizvodnju do sedam miliona barela dnevno, od ukupne saudijske proizvodnje koja je u julu iznosila 9,65 miliona.\nTo naftno polje je u više navrata bilo meta napada militantnih grupa. Bombaši samoubice Al kaide tvrde da su pokušali ali nisu uspeli da napadnu taj kompleks u februaru 2006.\nNovinari su posetili i postrojenje Kurais čiji je kapacitet oko million barela nafte dnevno, a njegove rezerve se procenjuju na 20 milijardi barela.\nSaudijski zvaničnici su izjavili da je 110 radnika evakuisano nakon napada na Kurais, ali da nije bilo povređenih. Proizvodnja je obnovljena 24 sata nakon najgoreg napada na naftnu infrastrukturu u Zalivu nakon što je nekadašnji irački lider Sadam Husein pokrenuo vojnu ofanzivu na kuvajtska naftna polja 1991. godine.\nU međuvremenu, Kuvajt je pojačao mere bezbednosti na svojim naftnim poljima i lukama nakon napada na saudijska postrojenja. SAD smatraju da je Iran odgovoran za napad iako su odgovornost preuzeli šiitski pobunjenici u Jemenu.\nSaudijska državna naftna kompanija Aramko


O nama - Rekreativni centar ADICA\nJavno preduzeće „Adica”\nPreduzeće za rekreaciju od 1.januara 1999. godine. Tada je i dobila naziv „Adica”. Osnivač je Skupština Opštine Ada, u izgradnji bazenskog kompleksa učestvovali su kao ulagači I i II Mesna Zajednica.\nCentar za rekreaciju, kako se ranije zvao, izgrađen je 1981. godine zahvaljujući organizovanom udruživanju stanovništva. J.P „Adica” prostire se na 4 ha, pored reke Tise oko 1 km od centra grada.\nU prošlim dekadama posećenost bazenskog kompleksa je premašio 2.000.000 gostiju. Sve generacije mogu naći najpovoljnije uslove za razonodu i osveženje. Rekreacioni centar „Adica” se sastoji od tri otvorena bazena. Olimpijski bazen pored plivanja pruža veoma povoljne usluge za organizovanje takmičenja u plivanju, vaterpolu, tako da su se upravo tu održavala mnoga međunarodna takmičenja. Po posećenosti veoma je popularan i dečiji bazen, gde svaki mališan uživa u radostima brčkanja. Izgradjen je i treći bazen za penzionere i neplivače, kako bi se i najstarijoj generaciji pružala mogućnost nesmetanog odmora.\nAdica poseban akcenat stavlja na okolinu bazena, što potvrđuju čisti trotoari, cvećem uređene bašte, travnate površine u hladovini, fontana sa egzotičnim biljkama, postavljeni stolovi i klupe, izlaženo, primljeno kamenje iz čitavog sveta i na kraju, ništa manje značajni veliki broj\ndečijih igračaka izradjenih od prirodnih materijala. Sportske mogućnosti u rekreacionom centru su: ,,bič volej” (odbojkaški teren na pesku), stoni tenis, fudbal na plaži, šah. Pored svega ovoga posetioci mogu posetiti kafiće i restorane koji se nalaze u sklopu kompleksa bazena.\nKao rezultat svega ovoga naš rekreacioni centar godišnje poseti 70-75.000 posetilaca. Poslednjih godina gosti su stizali iz raznih krajeva naše zemlje, organizovane grupe iz više gradova, inostrani gosti iz Mađarske, Nemačke, Austrije, Francuske, Italije, Švajcarske, Kanade. Izuzetno lepa, sređena prirodna sredina, visok nivo usluge i osvežavajuća voda u bazenima garantuju odmor, osveženje i prijatne trenutke u toplim letnjim danima..


Na današnji dan rođen je Đura Jakšić, najveći liričar srpskog romantizma i jedan od najdarovitijih srpskih slikara 19. veka.\n916 Umro je slovenski prosvetitelj Kliment Ohridski, najpoznatiji učenik braće Ćirila i Metodija i njihov saradnik u širenju slovenske pismenosti i književnosti.\n1189 Veliki župan Stefan Nemanja ugostio je u Nišu nemačkog cara Fridriha I Barbarosu (Friedrich Barbarossa) na njegovom proputovanju kroz Srbiju u Trećem krstaškom ratu, i ponudio mu savez protiv Vizantije.\n1835 Rodjen je Đozue Karduči (Giosue Carducci), najveći italijanski pesnik u prvim decenijama posle ujedinjenja Italije, profesor italijanske književnosti Univerziteta u Bolonji. Dobitnik je Nobelove nagrade za književnost 1906. ("Jambi i epode", "Nove rime", "Varvarske ode").\n1839 Počeo je Opijumski rat Kine i Velike Britanije kada su kineske vlasti u luci u Kantonu zaplenile i uništile 20.000 sanduka opijuma.


Tramp još jednom poručio Bajdenu: Testiraj se na drogu - Sputnjik Srbija\n17:12 24 Oktobar 2020\n18:29 27.09.2020 Preuzmite kraći link\nTramp je na Tviteru objavio da će „snažno zahtevati“ da pre ili posle prve predizborne debate, zakazane za utorak, Bajden bude testiran na prisustvo narkotika u organizmu.\n„Naravno, i ja ću pristati na takav test“, dodao je Tramp.\nTramp je, kako podseća „Njujork post“, i ranije pozivao da Bajden bude testiran na drogu, dovodeći u pitanje njegove „neuravnotežene istupe“ tokom borbe za demokratsku nominaciju sa Bernijem Sandersom.\nInače, prva debata dva predsednička kandidata biće održana u Klivlendu. Debata će biti podeljena u šest 15-minutnih segmenata, a moderator će biti Kris Valas sa „Foks njuza“.\nDebatovaće se o dosadašnjem učinku dvojice kandidata, Vrhovnom sudu, Kovidu-19, ekonomiji, rasizmu i nasilju u američkim gradovima i integritetu izbornog procesa.


Jeremić: Vučiću ne smeju da kažu da greši - Politika - Dnevni list Danas\nPočetna » Politika » Jeremić: Vučiću ne smeju da kažu da greši\nJeremić: Vučiću ne smeju da kažu da greši\nPredsednik Narodne stranke Vuk Jeremić izjavio je da je Srbija ušla u fazu u kojoj je sprečavanje iskazivanja drugačijeg mišljenja postalo sastavni deo političkog života, što je odlika totalitarnih sistema, i ukazao da su pored napada na neistomišljenike sve češće zabrane i opstrukcije skupova opozicije.\n8Piše: FoNet 29. oktobra 2018. 09.08 Izmenjeno: 09.09\nGovoreći o tome da su članovi Narodne stranke meta učestalih napada tokom održavanja skupova i sprovođenja drugih političkih aktivnosti, Jeremić je u intervjuu za Espreso, na pitanje ko stoji iza tih napada, ukazao da to može biti samo aktuelna vlast. „Jedino vlast danas u Srbiji ima kapacitet da nešto onemogući, institucionalno ili vaninstitucionalno,” kazao je Jeremić.\nLider Narodne stranke ocenio je da je za smenu režima u Srbiji neophodno jedinstvo opozicije i da Narodna stranka aktivno učestvuje u radu Saveza za Srbiju. “Jedina opoziciona partija koja u međuvremenu infrastrukturno raste je Narodna stranka. Mi ćemo sve svoje resurse nesebično podeliti sa našim kolegama i saveznicima iz Saveza za Srbiju,“ rekao je Jeremić. Govoreći o odnosu vlasti prema Kosovu i Metohiji, Jeremić je upozorio da nikada nismo bili bliži razgraničenju između Srbije i takozvane države Kosovo.\nPrema njegovim rečima, nikada se intenzivnije, iza kulisa, nije pregovaralo o razgraničenju i taj proces se privodi kraju. Ukoliko ne uradimo nešto što će sprečiti da do toga dođe, naredne godine vlast će staviti potpis na pravno obavezujući sporazum o normalizaciji odnosa Srbije i Kosova, rekao je Jeremić i objasnio da bi to za posledicu imalo članstvo Kosova u Ujedinjenim nacijama i nezaustavljivo bi vodilo ka stvaranju “Velike Albanije.\nNa pitanje o njegovoj izjavi da su srpskoj diplomatiji potrebne hitne i korenite promene, Jeremić je ukazao da je neophodno da se srpska diplomatija ponovo uključi u međunarodne odnose naše zemlje. Predsednik Narodne stranke ukazao je da situaciju u spoljnoj politici Srbije dodatno pogoršava odsustvo smelosti predsednikovih saradnika i diplomata da mu ukažu na greške. Očigledna je tendencija, ne samo u međunarodnim odnosima, već praktično u svim oblastima, da se samo jedan čovek svime bavi. To ne može imati dobre posledice, naročito u diplomatiji, kazao je Jeremić.\n29. oktobra 2018. u 09.21\nTi znas to, a ne nas sta da ponudis kao svoj plan.\n29. oktobra 2018. u 09.37\nVeliki broj interesnih grupa, formalnih i neformalnih službi, paradržavnih struktura i pojedinaca vrlo rado prihvata politiku “one man show”, znajući da oni na taj način ostaju prikriveni u dubokoj ilegali što njihov životni vek produžava do beskonačnosti. Ove grupe i pojedinci su do savršenstva razvili moć prividnog poltronisanja i prihvatanja “novog gazde”, sigurni da je to samo još jedna epizoda u njihovoj večitoj vladavini. To su ljudi koji vam stalno govore “Rek’o Sloba”, “Ljuti se Djindjić”, “Juče sam pričao sa Tadićem”, “Vučić se strašno ljuti zbog toga”, znajući da će, nakon promene vlasti, jedan čovek platiti sve račune, i da će oni neoštećeni nastaviti svoje delovanje. To su ljudi koje srećemo sa svakom vlašću, ljudi koji vam govore uvek isti tekst, samo se menja ime nalogodavca. Naravno, i mi smo uvek jedne te iste ovce koje, svaki put, produtaju ovu lažnu priču.\n29. oktobra 2018. u 09.38\nOstavljam mogucnost da se ne razumem u politiku ali zasto se zalagati za sadasnje stanje „zamrznutog konflikta“ na KIM kada od ovog jedva da moze biti gore.Ucestalo nasilje nad Srbima,formiranje vojske KiM ,svakodnevne kradje i zastrasivanja itd.Svaki dan je sve gore.\neto recite nam kaže:\n29. oktobra 2018. u 09.48\nA koje je vaše rešenje za Kosovo?\n29. oktobra 2018. u 12.21\nA koji je vas predlog za resenje Kosova?\n29. oktobra 2018. u 14.21\nVeliki broj interesnih grupa, formalnih i neformalnih službi, paradržavnih struktura i pojedinaca vrlo rado prihvata politiku “one man show”, znajući da oni na taj način ostaju prikriveni u dubokoj ilegali što njihov životni vek produžava do beskonačnosti. Ove grupe i pojedinci su do savršenstva razvili moć prividnog poltronisanja i prihvatanja “novog gazde”, sigurni da je to samo još jedna epizoda u njihovoj večitoj vladavini. To su ljudi koji vam stalno govore “Rek’o Sloba”, “Ljuti se Djindjić”, “Juče sam pričao sa Tadićem”, “Vučić se strašno ljuti zbog toga”, znajući da će, nakon promene vlasti, jedan čovek platiti sve račune, i da će oni neoštećeni nastaviti svoje delovanje.\nVeliki broj interesnih grupa, formalnih i neformalnih službi, paradržavnih struktura i pojedinaca vrlo rado prihvata politiku “one man show”, znajući da oni na taj način ostaju prikriveni u dubokoj ilegali što njihov životni vek produžava do beskonačnosti. Ove grupe i pojedinci su do savršenstva razvili moć prividnog poltronisanja i prihvatanja “novog gazde”, sigurni da je to samo još jedna epizoda u njihovoj večitoj vladavini.\n29. oktobra 2018. u 21.25\nMislim da gospodin Jeremic klevece i iznosi neistine i neproverene optuzbe i takav rad po meni nema nikakvog smisla!Gradani treba da procene rad aktuelne vlasti i opozicije ,ali kod opozicije nema nikakvih rezultata ,pa gradani nemaju na osnovu cega da ih podrzavaju!


Bijonse, žena koja se muzikom bori protiv rasizma - BIGportal.ba\n9 Avgusta, 2020 9 Avgusta, 2020 0188\nKada je Bijonse prošle godine pozajmila glas Nali, junakinji u Diznijevom rimejku kultnog filma “Kralj lavova”, odlučila je da iskoči iz ustaljenog šablona kojim je Holivud do tada, može se reći, jako stereotipno prikazivao Afriku i tamošnju kulturu, te je pružila jedan posve drugačiji pogled na legendardnu dečju bajku.\nGodinu dana kasnije, udruživši se sa nekoliko producenata, a koristeći određene numere iz filma, Bijonse je napravila sopstveni film i sa fanovima podelila još jedan veoma uspešni vizuelni album.\nFilmski album inspirisan životnim lekcijama koje smo naučili iz “Kralja lavova” dolazi samo dva meseca nakon masovnih antirasističkih protesta koji su potresli svih pedeset država SAD. Posle brutalne smrti Džordža Flojda, odlučila je da svoju ideju proširi i akcenat da na raznovrsnosti koju sa sobom nosi afrička kultura na koju je ponosna.\nMeđutim, karijera Bijonse Nouls je od samog starta bila veoma inspirativna i plasirana je na sam vrh muzičke industrije. Više o tome pogledajte u videu na početku teksta.


Banjaluka: Na prodaju četiri parcele i šest objekata u Poslovnoj zoni Ramići\nGradska uprava ponudiće na prodaju građevinske parcele sa objektima u Poslovnoj zoni Ramići jer je veliki broj firmi i kompanija iskazao interes za kupovinu već izgrađenih poslovnih objekata i zemljišta.\n- Kupcima će biti ponuđeno ukupno četiri parcele sa šest objekata i pripadajućim zemljištem. Početna cijena utvrđena je procjenom tržišne vrijednosti koju je uradio ovlašćeni sudski vještak - rekli su u Odjeljenju za lokalni ekonomski razvoj i strateško planiranje.\nNaglasili su da je i ova odluka Gradske uprave u cilju stvaranja povoljnijeg poslovnog ambijenta, te pružanja mogućnosti za povećanjem broja zaposlenih na području grada, a sve u skladu sa Studijom ekonomske opravdanosti za uspostavljanje Poslovne zone "Ramići – Banjaluka".\n- Takođe, prodajom objekata u okviru Poslovne zone, Grad će ostvariti značajne prihode, procjena je oko 2,3 miliona KM a koje će omogućiti dalji razvoj povoljnog poslovnog okruženja na području grada - kazali su u nadležnom odjeljenju\nPrijedlog odluke o prodaji objekata i zemljišta na parcelama u Poslovnoj zoni, koje su kompletno opremljene javnom-komunalnom infrastrukturom, naći će se na zasjedanju gradskog parlamenta 20. jula.\nPo usvajanju, Gradska uprava raspisaće oglas za njihovu prodaju putem licitacije.\nNajveća parcela, koja će biti ponuđena na prodaju, ima ukupno 7.013 kvadratnih metara i na njoj se nalazi objekat pogona savijanja profila bivše Valjaonice hladno-valjane trake "Unis". Najmanja je parcela od 2.469 kvadratnih metara, na kojoj se nalazi objekat elektromašinska radionica.\nPreostale dvije građevinske parcele, koje će biti na licitaciji, su površine 5.489 kvadratnih metara i 4.749 kvadratnih metara i na njima se nalaze po dva objekta. Na većoj su smješteni objekti garaže i metalnog skladišta, a na manjoj - restoran i komercijalna služba.\nU Poslovnoj zoni ramići već je prodato 11 građevinskih parcela i unutar zone radi deset investitora, s tim što je jedan investitor kupio dvije građevinske parcele.\nNa području grada niknuće još jedna poslovna zona, "Novi Jelšingrad" u Lazarevu.\nUlaganja i razvoj\nGrad nastavlja da ulaže u razvoj zone u Ramićima s ciljem da Banjaluka dobije što više proizvodnih subjekata i time više novih radnih mjesta u realnom sektoru. Tako je za nastavak radova na komunalnoj infrastrukturi budžetom planirano oko 900.000 KM i još oko 190.000 KM za proširenje zone.


Auto-put Smokovac – Mateševo: Završeno 99,1 odsto radova, isplaćeno 750 miliona eura – Bankar.me\nAuto-put Smokovac – Mateševo: Završeno 99,1 odsto radova, isplaćeno 750 miliona eura\nApril 13, 2022 Članci, CRNA GORA, SAOBRAĆAJ, SVE VIJESTI Leave a comment\nNa prioritetnoj dionici Smokovac – Mateševo auto-puta Bar – Boljare do početka marta bilo je završeno 99,1 odsto predviđenih radova, a kineskoj kompaniji CRBC kao izvođaču je za to uplaćeno 750,083 miliona eura ili 92,65 odsto ukupnog iznosa predviđenog potpisanim ugovorima.\nKako se navodi u izvještaju o radovima Ministarstva kapitalnih investicija i Monteputa, po osnovu avansa isplaćeno je 161,915 miliona eura ili 20 odsto ugovorene sume, od čega je već vraćeno 117,18 ili 72,37 odsto.\nPreostalo je da se izvođaču isplati 59,493 miliona eura ili 7,35 odsto ukupnog iznosa. Od toga, iz budžeta će biti isplaćeno 8,924 miliona eura, a od kreditnih sredtava 69,372 miliona dolara.\nKada je riječ o dodatnim infrastrukturnim projektima – petlji „Smokovac“, vodovodnim instalacijama i trajnom napajanju električnom energijom – veće su plaćeni računi vrijedni 40,622 miliona eura. Preostale finansijske obaveze za ove tri stavke iznose 8,868 miliona eura.\nKada je riječ o nivou završetka radova, u tunelima je potrebno priveseti kraju njihovo arhitektonsko uređenje i saniraju pojedine pukotine.\nNa otvorenoj trasi auto-puta izvedeno je oko 98,8 odsto predviđenih radova na iskopu, nasipima, zidovima od armirane zemlje, zaštiti kosina, kolovoznoj konstrukciji… Najveći dio je u potpunosti završen, ali su preostali radovi na zaštiti kosina.\nZbog vremenskih uslova bilo je ograničeno preostalo asfaltiranje na auto-putu, petljama i devijacijama. Na rampama petlji skoro kompletan asfalt dobila je ona na Mateševu, na Pelevom Brijegu je preostalo još 17,2 odsto, a na Veruši 32,7 odsto radova. Na devijacijama je završeno nešto više od polovine potrebnih aktivnosti.\n„Na lokaciji Pelev Brijeg smještena je Baza za održavanje dionice autoputa Smokovac – Mateševo, koja zauzima površinu od oko 27.000 kvadratnih metara. Bruto površina svih objekata iznosi oko 6.300 kvadratnih metara, a status izvedenosti radova je oko 97 odsto“, precizira se u izvještaju, prenosi Gradski.me.\nNa naplatnim rampama Smokovac, Pelev Brijeg, Veruša i Mateševo kompletirano je oko 98 odsto radova.\n„Na Petlji ‘Smokovac’ je do sada završeno oko 99 odsto radova, a na sistemu za vodosnabdijevanje je realizovano 99,7 odsto radova. U toku su radovi na kablovskoj kanalizaciji za 20 kilovoltni kablovski razvod za trajno napajanje električnom energijom na otvorenoj trasi i mostu ‘Moračica’. U skladu sa dogovorenim protokolom započeto je sa povezivanjem kablova u trafostanicama prema dostavljenom planu“, navodi se u tom dokumentu, i dodaje da je izvođač tražio produženje roka za radove – ali i plaćanje – za određene tunelske trafostanice.\nPrevious Izgrađen najtanji neboder na svijetu 24 puta viši nego širi (foto/video)\nSljedeći Bankar.me intervju: Kristof Šon, predsjednik Savjeta stranih investitora


Tip dana: Tenerife – Đirona: Finalni obračun na Kanarskim ostrvima! Ko će do plasmana u La Ligu? – Kladjenje.rs\nHomeTip DanaTip dana: Tenerife – Đirona: Finalni obračun na Kanarskim ostrvima! Ko će do plasmana u La Ligu?\nTip dana: Tenerife – Đirona: Finalni obračun na Kanarskim ostrvima! Ko će do plasmana u La Ligu?\n19 Juna, 2022 Vlajko Tip Dana 0\nU nedelju je izuzetno zanimljiva ponuda za klađenje, a za vas smo ovog puta analizirali revanš meč finala baraža za ulazak u špansku La Ligu u kom će Tenerife na svom terenu ugostiti Đironu.\nPrvi duel u Kataloniji završen je bez pobednika, ali i bez golova, a revanš meč je zakazan za 21h.\nTenerife: Sjajne partije u plej-ofu!\nUtisak je da fudbaleri Tenerifa odavno nisu bili bliže plasmanu u najkvalitetniji rang španskog fudbala, i postavlja se pitanje da li će tim sa Kanarskih ostrva ovu priliku iskoristiti.\nInače, Tenerife iako je pružao odlične partije većim delom šampionata, je zaista katastrofalno odigrao finiš prvenstva i ozbiljno su se fudbaleri ovog tima kockali sa šansom da se nađu u La Ligi naredne sezone, što je svakako jedan od primarnih ciljeva.\nNaime, tim sa Kanarskih ostrva je izgubio poslednja tri meča u prvenstvu ali su fudbaleri ove ekipe ipak uspeli da sačuvaju petu poziciju sa 69 bodova, samo jednim manje od Đirone i Ovijeda koji je ostao ispod crte za plej-of.\nZbog loše forme na kraju prvenstva u polufinale doigravanja su ušli kao autsajderi protiv komšija, ekipe Las Palmasa.\nMeđutim, tim sa Kanarskih ostrva je slavio u oba meča i ukupnim rezultatom 3:1 zakazao dvomeč sa Kataloncima.\nU prvom meću baraža u Kataloniji nije bilo golova, što je svakako odličan rezultat za legendarnog Stuanija i drugare, koji će imati priliku pred svojim navijačima da proslave ulazak u najkvalitetniji rang šoanskog fudbala, naravno ako do toga i dođe.\nŠto se tiče partija na domaćem terenu do sada je Tenerife odigrao 21 susret kao domačin i u tom peroidu ostvario devet trijumfa, pet remija i sedam poraza, što je svaako dosta dobar učinak, a ne treba zaboraviti da je tim sa Kanarskih ostrva i najbolja gostujuća ekipa u ligi.\nZa kraj, na poslednja tri međusobna susreta sa Đironom, tim sa Kanarskih ostrva ne zna za poraz, a u tom periodu je ova ekipa ostvarila dva trijumfa, dok je jednom bilo nerešeno, i to na tom već pomenutom duelu finala plej-ofa.\nĐirona: Da li je vreme za povratak Katalonaca u La Ligu?\nEkipa iz Katalonije je do velikog finala stigla tako što je izbacila najvećeg tragičara ove sezone, ekipu Eibara.\nNaime, Baskijci su cele sezone bili na mestu koje vodi u najviši rang španskog fudbala, ali su u poslednjem kolu regularnog dela izgubili od “fenjeraša” Alkorkona koji je odavno ispao iz lige i otišli u baraž gde ih je sačekala Đirona koja je nakon minimalnog poraza na svom terenu u revanšu na “Ipurua stadionu” slavila sa 2:0 i zakazala finale sa ekipom sa Kanarskih ostrva.\nInače, Stuani i drugari su regularni deo šampiona završili na šestom mestu na tabeli za koje je poznato da je poslednje koje na kraju prvenstva donosi plasman u doigravanje.\nNaravno, treba napomenuti da upravo zbog te šeste pozicije na kraju, Tenerife i ima prednost domaćeg terena u baražu, a videćemo u kojoj meri će to uticati na krajnji ishod susreta, s obzirom da je katalonska ekipa u dosadašnjem toku Segunde ostvarila sedam trijumfa na strani, uz pet remija, ali i čak devet izgubljenih susreta.\nZanimljivo je da je i Đirona praktično jedva došla do plasmana u doigravanje, i to pošto je imala bolji međusobni skor u odnosu na sedmoplasiranu ekipu Ovijeda.\nU regularnom delu prvenstva Đirona i Tenerife su odigrali dva meča, zanimljivo je da je tim sa Kanarskih ostrva oba puta slavio u “Segundi”, pa je sigurno da će katalonski tim učiniti sve da se dobrano revanšira Tenerifu, iako će to biti dobrano težak zadatak.\nZa kraj, ne treba zaboraviti da je ekipa Đirone i prošle sezone igrala u finalu plej-ofa, međutim, tada je Rajo Valjekano u dvomeču bio bolji i zasluženo došao do plasmana u najkvalitetniji rang španskog fudbala.\nUlog je ogroman, pa poput prvog meča ni ovog puta ne treba očekivati previše golova, zbog čega vam toplo preporučujemo da probate sa igrom 0-2 gola za koju je kladionica Meridianbet pripremila kvotu 1.41.\nSvakako da je još hrabrija prognoza igra od 0-1 gola, za koju je Meridianbet pripremio fenomenalnu kvotu 2.29.\nZa kraj, vrlo lako se može desiti da o poslednjem učesniku La Lige za narednu sezonu odluče produžeci, ili možda čak i penali, zbog čega vam savetujemo da odigrate X koji kladionica Meridianbet plaća sa kvotom 2.80.\nTiket dana (nedelja, 19.06.2022)


Tanjug 12. maja 2022. 09:01\nBEOGRAD – Sektor ekologije i unapređenja životne sredine JKP „Gradska čistoća“ započeo je akciju suzbijanja odraslih jedinki komaraca na teritoriji Beograda, koja je planirana za večeras, ali i sutra u terminu od 18 do 24 časa, izjavila je Mirjana Cakić, iz JKP „Gradska čistoća“.\nSugrađani su sa pet lokacija u gradu već poslali prijave ovom preduzeći o pojavi odraslih komaraca.\n„Ekipe Gradske čistoće još od marta sprovode larvicidne tretmane. S obzirom na to da smo april imali nešto hladniji, sa toplijim vremenom i sredinom maja bilo je očekivano da se pojave odrasle jedinke komaraca iz roda edes, to su takozvani rečni, odnosno šumski komarci. Sa prvim prijavama i Gradska čistoća je krenula u akcije suzbijanja“, rekla je Cakić za Tanjug.\nOna je rekla da monitornig pokazuje da dolazi do povećane brojnosti odraslih jedinki komaraca, pa je akcija suzbijanja komaraca počela juče.\nAkcije sa zemlje i sa vode radiće se na lokalitetima Ada Ciganlija, Makiš, Košutnjak, Topčider, Hajd park, nasip od Bloka 45 ka Ostružničom mostu, Surčinsko polje, park prijateljstva i ostale, precizirala je Cakić.\n“Za sada se akcije sprovode sa pet terenskih vozila i sa jedni čamcem. Apelujemo na sugrađane da ekipama dozvole nesmetan rad. Ukoliko primete naše vozilo koje stvara velike količine magle, da se sklone sa lokacije ili da zadrže dah na nekoliko sekundi kako se ne bi zakašljali“, objasnila je Cakić.\nOna je istakla da su sredstva koja se koriste odobrena od Ministarstva za zaštitu životne sredine i upisana u Privremenu listu biocidnih sredstava, te da „nema razloga za strah”.\nCakić je takođe apelovala na pčelare da preduzmu potrebne mere kako bi zaštitili te insekte.


Startap BallSkiller razvija mobilnu aplikaciju za učenje košarkaške tehnike sa fokusom na tehniku šuta. Kompaniju čini tim košarkaskih trenera i IT eksperata, a prvi zadatak je bio da naprave basketball library u 3D tehnici kako bi se dobile kvalitetne 3D animacije košarkaške tehnike i uz pomoć tehnologije svakom igraču omogućilo da putem aplikacije dodatno unapredi svoje veštine.\nMan-sievert ima za cilj unapređenje sistema zaštite od jonizujućih zračenja i edukaciju stanovništva i profesionalno izloženih lica u ovij oblasti.\nProudSource IT je softverska kompanija koja plasira svoje softverske proizvode na tržištu i nudi usluge razvoja i održavanja naprednih softverskih sistema. Kompanija je autor sistema za procesiranje ISO 8583 finansijskih transakcija koji se koristi u regionu od strane više finansijskih institucija. Takođe kompanija je autor rešenja MojKomšija.rs koje povezuje privredu, upravnike i stanare u jedinstven oblik društvene mreže uz pomoć koje se obezbeđuje kvalitet stanovanja i upravljanja stambenim zajednicama.


Umro Živko Pregl, potpredsednik poslednje vlade SFRJ\nU Ljubljani je danas nakon duge bolesti u 64. godini umro političar i privrednik Kazimir Živko Pregl, potpredsednik poslednje savezne vlade pre raspada Socijalističke Federativne Republike Jugoslavije, saopštila je njegova porodica.\nPregl je bio potpredsednik jugoslovenske vlade u vreme kad ju je vodio Ante Marković. Poslednji premijer SFRJ umro je u ponedeljak u Zagrebu u 87. godini.\nPregl je od 1992. do 1995. godine vodio trgovačko društvo "Merkator", koje je kasnije postalo najjači slovenački trgovački lanac.\nNA RUČKU KOD CERARA Za srpsku premijerku i ministre potaž od graška, sorbe od limuna i SVINJSKI PAUFLEK\nAnonymous Juce Ante Markovic danas Zivko Pregl. Sta je ovo, SFRJ vladari napustaju svet ovih dana?!


Završena akcija protiv švercera u Mitrovici, tri osobe uhapšene – Jedinstvena Bosna i Hercegovina\nObjavljeno\t 13. Oktobra 2021. od strane\thaler / Nema komentara na Završena akcija protiv švercera u Mitrovici, tri osobe uhapšene\nGrađani sjevernog dijela Mitrovice napali su i gađali kamenjem policajce, nakon čega su pripadnici interventne jedinice ispalili suzavac; povrijeđeno šest policajaca.\nPolicija navodi kako je zaplijenjena razna roba i određeni materijalni dokazi na četiri lokacije (Al Jazeera)\nPolicija Kosova saopćila je u srijedu da je završena akcija protiv krijumčarenja robe tokom koje je šest policajaca povrijeđeno, a tri osobe uhapšene na sjeveru Kosova.\nU saopćenju se navodi da je ukupno osam osoba uhapšeno na sjeveru Kosovu, od kojih troje na sjeveru, među kojima je jedan Srbin, dok su drugo dvoje Albanac i Bošnjak, prenosi Tanjug, pozivajući se na Koha Ditore.\nU drugim gradovima na Kosovu policijska akcija protekla je bez problema, ali se policija na sjeveru Kosova “suočila s otporom i napadima građana”.\nMediji sa sjevera Kosova i iz Srbije javljaju da je jedna osoba povrijeđena.\nBlokada puteva, šok bombe, vatreno oružje…\nPolicija tvrdi, kako prenosi Koha, da je bila primorana preduzeti akciju koristeći “neophodna pravna sredstva” kako bi osigurala sigurnost građana i omogućuila slobodno kretanje, zbog toga što su oni direktno bili ugroženi i zato što su osumnjičeni “blokirali puteve, koristili šok bombe, vatreno oružje, ručne bombe i palili službena vozila”.\nRanije u srijedu je saopćeno kako policija Kosova u Mitrovici provodi akciju protiv krijumčarenja, a nakon što su ušli u jednu apoteku u tom gradu, uslijedili su protesti građana.\nPripadnici policijskih snaga su naveli kako su ih okupljeni građani napali i gađali kamenjem, nakon čega su pripadnici interventne jedinice ispalili više spremnika sa suzavcem.\nU saopćenju policije navodi se kako je zaplijenjena razna roba i određeni materijalni dokazi na četiri lokacije: u Prištini, Peći te južnom i sjevernom dijelu Mitrovice.\nSaradnja policije sa sudovima i tužiteljima\nPolicija Kosova je ranije saopćila kako se sve policijske radnje provode u koordinaciji s nadležnim tužilaštvima i sudovima, prenosi Anadolija.\nPo njihovom nalogu se vrše provjere i pretresi na različitim lokacijama, poput stambenih kuća, poslovnih prostora, skladišta robe…\n“U ovoj policijskoj operaciji, koja još uvijek traje, angažirana je Carina Kosova te jedinice različitih policijskih profila koje podržavaju operaciju. Kao rezultat intenzivnih istraga i profesionalnih radnji Policije i Carine Kosova, do sada je zaplijenjena razna roba i dokazi koji služe kao materijalni dokazi”, navodi se u saopćenju.\nKurti: Kriminalne grupe bit će uhvaćene\nPremijer Kosova Albin Kurti izjavio je da je akcija policije Kosova bila usmjerena protiv švercera u Prištini, Peći i u sjevernom i južnom dijelu Mitrovice.\nNa Facebooku je napisao da je policija u srijedu ujutro pokrenula operaciju pretresa nekoliko lokacija u Peći, Prištini i Mitrovici, kao i da je ona proizvod koordinirane akcije policije i tužilaštva, prenosi Tanjug, pozivajući se na Kohu.\n“Oduzeta je roba koja predstavlja dokazni materijal. Kriminal i kriminalne grupe se neće tolerirati i bitće uhvaćeni. Borit ćemo se protiv krijumčarenja”, napisao je Kurti.\nPozvao je građane sjevernog dijela Mitrovice da ostanu mirni i ne nasjedaju na pisanje medija u Srbiji.\nJosep Borrell pozvao na prekid nasilja\nŠef diplomatije Evropske unije Josep Borrell pozvao je u srijedu na momentalni prekid nasilja na sjeveru Kosova.\nU Briselu za Tanjug kažu da su ”diplomatski napori” EU-a u cilju smirivanja situacije ” trenutno u punom zamahu”.\n”Nasilni incidenti na Sjeveru Kosova moraju se momentalno zaustaviti. Jednostrani i nekoordinirani potezi koji ugrožavaju stablnost su neprihvatljivi”, poručio je Borrell na Twitteru.\nŠef diplomatije EU-a je ponovio da se sve otvorena pitanja moraju rešavati kroz dijalog Kosova i Srbije.IZVOR: AL JAZEERA I AGENCIJE


Stavovi uspešnih koji vode ka sreći - RoditeljSrbija.com\nNaslovna » Mama » Uspešna mama » Stavovi uspešnih koji vode ka sreći\nStavovi uspešnih koji vode ka sreći\nLjude do uspeha vodi posvećenost poslu i radu, trud i zalaganje koje se uvek isplati. Međutim, ono što se na putu ka uspehu još može naučiti, sudeći prema onima koji su to i postigli, jeste – kako se ponašati i koje stavove zauzimati kako bi se postigao još jedan, možda i važniji cilja, a to je – biti srećan!\nOvo su neki od stavova uspešnih ljudi koji vode ka srećnijem životu:\nNiko nije savršen, a ovo uspešni ljudi dobro znaju. Oni prihvataju i vole sebe takve kakvi jesu, ali se uvek trude da budu što bolji – kako u poslu tako i u drugim sferama svog života. Brinući o sebi i svom zdravlju oni olakšavaju sebi prevazilaženje drugih prepreka koje sreću u svakodnevici, a na spoljašnju lepotu gledaju kao na odraz duha.\nŽive u sadašnjosti\nKajanje zbog stvari koje su se desile u prošlosti ili gledanje na budućnost sa neizvesnošću – nije nešto što uspešni ljudi rade. Oni znaju da živeti u prošlosti znači nazadovati, dok pogled u daleku budućnost može stopirati sadašnjost i ono na šta bi trebalo da se fokusiraju. Uspešni ljudi znaju da je jedini način od ostvare svoje ciljeve, budu srećni i stvaraju nove uspomene – da žive u sadašnjosti i da se fokusiraju na ono što im se dešava u tom trenutku, jer je jedino to u njihovoj kontroli. Sve ostalo je gubljenje vremena i energije, što može proizvesti samo negativna osećanja koja nemaju moć da nas pokrenu.\nTeže ostati “normalni”\nIako sa uspeho uglavnom ide i bolja finansijska situacija, veoma je važno u tome ostati “normalan”. Uspešni ljudi su davno naučili da nije sve u materijalnim stvarima i da se sreća jednostavno ne kupuje. Oni cene iskustvo više od bilo koje stvari koju mogu kupiti, koliko god da ona košta. Za njih je sreća životno iskustvo, a sećanja i uspomene nešto najvrednije što mogu imati – i oni to neguju. Vreme provedeno sa porodicom i prijateljima, putovanje i avanture za pamćenje – to je ono što je za njih vredno i što može da traje večno, za razliku od svih materijalnih stvari.\nBiraju svoje okruženje\nOkruženje u velikom meri može uticati na to kako se osećamo, ali i šta mislimo, kako se ponašamo. Zato se uspešni ljudi trude da kada god mogu odaberu pozitivno okruženje i ljude koji im prijaju. Naravno, poslovno okruženje i ljude sa kojima sarađujemo uglavnom ne možemo da biramo, a ukoliko su oni negativni – uspešni ljudi se trude da pronađu način na koji će sa takvim ljudima biti što manje, te minimiziraju interakciju sa njima, svode je samo na deo posla ne poklanjajući više ni sekund svog vremena. Na ovaj način sačuvaćete svoj pozitivan stav, ali i vreme koje možete provesti sa ljudima koji vam prijaju i zbog kojih se osećate srećnim.\nVide “širu sliku”\nNije uvek sve onako kako nam se čini, a uspešni ljudi to, uglavnom i iz iskustva i znaju. Gledajući “širu sliku” svake situacije, pogotovo onda kada ne vidimo perspektivu ili rešenje za neke probleme, uspešni ljudi ostaju pribrani i mirni i ne dozvoljavaju da im neke sitnice i trivijalne stvari upropaštavaju život. Ponekad nam sitnice okupiraju um i skreću misli sa onoga što je zaista važno, a bez fokusa ne postoji mogućnost za napredak – što može da nas dovede u situaciju u kojoj se osećamo beznadežno, a pre svega nesrećno. Zato je “šira slika” veoma važan princip koji nam omogućava da stvari posmatramo iz druge perspektive.\nJoš sličnih tekstova sa našeg sajta pronađite OVDE\nstavovi uspešnih koji vode ka sreći stavovi uspešnih ljudi 2018-02-26\nPrethodni: Jugoslovensko dramsko pozorište-JDP\nSledeći: Novčana pomoć države za podsticaj nataliteta: Koliko dobijaju blizanci?\nNajbolji besplatni online treninzi koje morate isprobati\nPOREMEĆAJI POVEZANI SA STRESOM


Dušan Tadić o utisku i poukama... - Sportske.net\nDušan Tadić o utisku i poukama...\nKrstajić: "Digla se velika fama"Katastrofa zaboravljena - Tandem Mitar-Jović za prvu pobedu Srbije!Srbija igra kao u transu, Mitrovićev novi gol, pa bomba Jovića!Ništa bez Mitra, Srbija vodi!Krstaja sa dva napadača, opet! (SASTAVI)\n"Veoma ružno smo se osećali u petak, ali smo sada malo uspeli da popravimo utisak, iako je slabiji protivnik. Videla se ideja u igri. Treba da vidimo šta još možemo da popravimo i šta je u suštini najbolje za reprezentaciju", rekao je Tadić novinarima posle utakmice sa Litvanijom u Beogradu.\nSrbija je u ponedeljak uveče pobedila Litvaniju sa 4:1, tri dana posle poraza sa 5:0 od Ukrajine u Lavovu.\n"Moramo da izvučemo pouke, kao iz utakmice sa Ukrajinom, tako i sa Litvanijom. Najbitnije je da ekipa pobedjuje. Treba da vidimo zašto smo malo pali i u drugoj utakmici, slabije smo trčali u drugom poluvremenu", kazao je Tadić.\n"Pružili smo dobru partiju, tako bi trebalo da igramo. Imali smo šanse, lopta je išla brzo. To je model kako treba da igramo. Znali smo da sezonu moramo da završimo kako treba, svi smo premoreni, ovo je najgori mogući termin", kazao je Tadić.


Beogradu isporučeno 10 Ikarbus Mercedesa › Made-in-Germany.rs\nZemunski „Ikarbus“ isporučio je Gadskom saobraćajnom preduzeću (GSP) Beograd prvih 10 naručenih autobusa koje je ova srpska kompanija napravila u saradnji sa nemačkim „Mercedesom“.\nPosle primopredaje novih gradskih autobusa ispred Skupštine grada, premijer Srbije Aleksandar Vučić je objasnio da je ovo prvih 10 autobusa koje je domaći proizvođač napravio u kooperaciji sa Mercedesom, kao i da će do kraja ove godine GSP-u Beograd biti isporučeno još 20, a u sledećoj godini još 80 takvih autobusa.\nPremijer je podsetio da je Ikarbus bio uništeno preduzeće koje je sa 1.300 zaposlenih spalo na svega 200 radnika. Međutim, situacija u fabrici se popravlja i tu sada radi 300 radnika, a kako najavljuje Vučić, biće zaposleno i još 30 novih.\n– Ove godine prihodi fabrike su bili 18 miliona eura, a prošle 1,5 miliona, što govori da su uvećani 15 puta. To je pokazatelj da možemo da napredujemo u mnogim oblastima, a kada ovi autobusi budu mogli da se vide u Beogradu, Novom Sadu i drugim gradovima Srbije, moći ćemo da ih prodajemo i na drugim mestima u svetu – ocenio je srpski premijer i istakao da je saradnja između Srbije i Nemačke izvanredna, kao i da veruje nove poslovne uspehe.\nAmbasador Nemačke u Srbiji Aksel Ditman izrazio je ovom prilikom veliko zadovoljstvo što će se autobusi, proizvedeni u kooperaciji Srbije sa Nemačkom, naći na ulicama Beograda. Ditman je, pri tom, istakao da su autobusi veoma moderni i odlično dizajnirani.\nGradonačelnik Beograda Siniša Mali potvrdio je da će se do kraja oktobra na beogradskim ulicama naći još 20 ovakvih novih Ikarbus autobusa opremljenih sa klima uređajima i besplatnim internetom. On je podsetio i da će 1. oktobra na snagu stupiti novi tarifni sistem gradskog prevoza, koji podrazumeva za skoro 40 posto jeftinije karte za građane u prigradskim naseljima.\n– Od 1. januara stupiće na snagu nova mreža linija, koja je sistemski odgovor na veliki problem u javnom prevozu. Siguran sam da će građani vrlo brzo videti promenu u kvalitetu rada gradskog prevoznika – rekao je Mali.\n„ATP Pančevo“ kupuje 12 „Ikarbus“ autobusa\nOd MiG na 26/09/2015 / Auto industrija, Finansije, Investicije, Proizvodnja, Tehnologija, Transport, Tržište rada, Usluge / Ostavite komentar


Novi protest „Jedan od pet miliona Stop krvavim košuljama” u Novom Sadu održaće se danas, 8. februara na platou ispred Srpskog narodnog pozorišta, sa početkom u 18 časova.\nKako se navodi u saopštenju organizatora, osim uobičajenih poruka protesta zbog narastajućeg nasilja, korupcije i diktature u državi i društvu, učesnici skupa će svojim četvrtim okupljanjem u centru grada ustati u odbranu slobode medija.\n„Predstavnička demokratija se zasniva na slobodnim izborima, a slobodnih izbora nema bez slobodnih medija. Stoga istovremeno branimo pravo medija i medijskih poslenika da govore i naše je pravo da znamo”, navodi se u saopštenju.\nNa Pozorišnom trgu danas će govoriti novinarke Gordana Suša i Branislava Opranović, kao i novinar Željko Bodrožić.\nUčesnici protesta će posle protestnog skupa krenuti u šetnju centralnim gradskim ulicama.\nKolona će sa Pozorišnog trga krenuti Uspenskom i ulicama Jovana Subotića i Vojvode Bojovića, posle čega će skrenuti u Bulevar kralja Petra Prvog pa u Bulevar oslobođenja.\nKod Futoške pijace protestna kolona će skrenuti u Jevrejsku ulicu, a zatim završiti šetnju na istom mestu sa kojeg je krenula.\nProtesti u Novom Sadu počeli su 18. januara, kada se taj grad pridužio brojnim drugim gradovima u kojima se protesti održavaju od decembra prošle godine, a koji su počeli pod geslom „Stop krvavim košuljama”.


Milu Đukanoviću oduzimaju atraktivni zemljišni kompleks od 20 hiljada kvadrata u Budvi | WebTribune\nHome U FOKUSU Milu Đukanoviću oduzimaju atraktivni zemljišni kompleks od 20 hiljada kvadrata u Budvi\nAtraktivni zemljišni kompleks od 20 hiljada kvadrata na samom ulazu u Budvu, u podnožju brda Košljun, vlasništvo “Global Montenegra“, firme predsednika države i lidera DPS-a Mila Đukanovića i njegovog kuma Vuka Rajkovića, biće prodat jer partneri ni nakon 12 godina nisu vratili kredit od pet miliona evra.\n“Zabeležba obaveštenja o početku namirenja duga nastalog po osnovu ugovora o hipoteci overenog u Osnovnom sudu u Podgorici 13. februara 2008. i aneksa overenog u Osnovnom sudu u Podgorici 25. februara 2009”, piše u teretu koji je 3. februara upisan u katastarsku evidenciju Uprave za nekretnine na devet parcela vlasništvo firme “Global Motenegro”.\nIako se ne navodi ko je pokrenuo postupak namirenja duga, Vijesti navode da se radi o podgoričkoj kompaniji “Holdco east”, koja je od kraja novembra prošle godine novi poverilac, kome Đukanović i njegov partner Rajković moraju da vrate milionski kredit koji su uzeli za kupovinu placa.\n“Zabeležba rešenja o izvršenju javnog izvršitelja Aleksandra Boškovića iz Podgorice od 21. janura sa zabranom izvršnom dužniku i dužniku izvršnog dužnika (i drugim licima koja učestvuju u postupku izvršenja) bilo kakvo raspolaganje imovinom ili prikrivanje imovine izvršnog dužnika“, upisan je u katastar 29. januara.\nI prema poslednjem izveštaju Centralne banke račun “Global Montenegra” blokiran je na 12.456.821 evra. Zvanični podaci na sajtu CBCG pokazuju da se radi o blokadi po rešenju javnog izvršitelja Aleksandra Boškovića koje je doneto 9. septembra 2016. i rešenju javnog izvršitelja Aleksandre Tomković Vukoslavčević po rešenju koje je doneto 8. novembra te godine.\nPrema podacima iz Centralnog registra privrednih subjekata (CRPS), reč je o rešenjima kojima je određeno izvršenje upisom, plenidbom, procenom i prodajom udela Vuka Rajkovića, pišu Vijesti.\nIz “Global Montenegra” su se oglasili početkom januara, nakon što je objavljena milionska blokada, navodeći da državi ne duguji ni jedan jedini cent na ime bilo kog poreza ili bilo kog doprinosa.


ALUMINIJSKI IGROKAZ FADILA NOVALIĆA I ČIMBENIKA — Bosnjaci.Net\nALUMINIJSKI IGROKAZ FADILA NOVALIĆA I ČIMBENIKA\nObjavljeno: 01. January 2021. 14:01:53\nMR. MILAN JOVIČIĆ, MOSTARSKI SARAJLIJA: Pored svih višegodišnjih saznanja o događajima i lopovlucima u ovoj firmi Aluminij, poznatoj i po ljudskoj disakriminaciji radnika srpske i bošnjačke nacionalnosti, te kriminalu i višegodišnjoj pljački i glavnih njenih aktera Mije Miše Brajkovića i Ive Bradvice i njihovih bližih saradnika, trenutno i konačno ova ista Vlada i Fadil Novalić sa ministrom Nerminom Džindićem i svojom Jelkom Miličević i konačno riješava enigmu „šta je starije, koka ili jaje“.\nVrijeme prolazi i pod zaštitnom aluminijskom folijom sa virusima korone i dalje se javnost obmanjuje iz Gebelsove mašinerije laži i neistina.\nPod naslovom iz „Dnevnog avaza“ kako slijedi kao „fol“ finansijska policija je konačno i pronašla kriminalce i lopove koji su oštetili „Aluminij“.\nRevnosna Vlada Fadila Novalića traži da se provjeri poslovanje ove firme, kao da su se iz ludila sopstvenoga tek probudili, jer godinama što se dešavalo u ovoj opljačkanoj firmi njima mi nije jasno.\nSada su na infuziji i svoje gluposti i ludačke nakane, radi javnosti koju godinama obmanjuju svojim lažima o dešavanjima u firmi, gubitašu od pola milijarde maraka sa ovakvim informacijama, kap po kap.\nUpravo ovo što se objavljuje iz pera novinara M. Ašćića i njegovoga nalogodavca ministra Nermina Džindića, inače kadrova SBB-a, nije ništa drugo već njihov nastavak bacanja prašine u oči ili sapunica za našu javnost.\nPored svih višegodišnjih saznanja o događajima i lopovlucima u ovoj firmi Aluminij, poznatoj i po ljudskoj disakriminaciji radnika srpske i bošnjačke nacionalnosti, te kriminalu i višegodišnjoj pljački i glavnih njenih aktera Mije Miše Brajkovića i Ive Bradvice i njihovih bližih saradnika, trenutno i konačno ova ista Vlada i Fadil Novalić sa ministrom Nerminom Džindićem i svojom Jelkom Miličević i konačno riješava enigmu „šta je starije, koka ili jaje“.\nSmiješno je i žalosno, posebno za nas sve dobre poznavaoce ove cjelovite ujdurme u Aluminiju pod plaštom HDZ-a i njihovih saučesnika od kadrova SDA,da se sada neki zahtjevi i predmet upućuje na tužilaštvo HNK u Mostaru.Dakle, čigledan je pristup po narodnoj: „Kadija te tuži, kadija te sudi“.\nU ovim našim okolnostima, bez istinske pravne države i pravičnih njenih sudskih institucija, smiješno je u ovome kantonu pod patronatom nacionalističke stranke HDZ-a i njenih kadrova, koja je godinama rovarila i dovela i firmu i radnike na dno njihovog opstanka i bilo kakve moralne vrijednosti, da se ovom tužilaštvu i sudstvu ustupaju ovakvi predmeti.\nPosebno saznajne sa listom optuženih, bez njihovih glavnih aktera i dokazanih zaraznih klica cjelovite zaraze po svim pitanjima, u fazi uzurpacije i pljačke, poslovanja i diskriminacije, kada su Mijo Brajković i Ivo Bradvica i glavni vinovnici svih događanja, kada je firma Aluminij u pitanju.\nApsolutno se u ovome trenutku ne mogu amnestirati i postupci Vlade Federacije, sa Fadilom Novalićem i Nrminom Džindićem, kao i Jelkom Miličević, radi njihovog nedoličnog ponašanja u slučaju Aluminija i njenoga dugogodišnjeg statusa.\nFirma Aluminij je trebala još i ranije obavezno ići u stečaj, kako bi se sagledali svi kriminalni postupci i lopovluci i bez tzv, finansijske policije, jer je nama poznavaocima ovih prilika i odavno bilo znano šta se to sve dešava u firmi.\nSve naredne radnje u vezi sa ovom firmom, od strane predastavnika vlasti i Vlade Federacije, bilo je samo u cilju zataškavanja istine i pravih rezultata ovoga kriminala, sve pod plaštom i uticajem kadrova HDZ-a u vlasti i njihovih podanika i ulizica iz redova Bošnjaka.\nKonačno se i postavlja pitanje, kome je nužan ovakav scenarij zataškavanja i zaštite kriminalaca i lopova i njihovih pokrovitelja i naredbodavaca, u firmi i vlasti, kao i u društvu.\n» LJUDSKI TRALOG


U Hokenhajmu DTM automobili poskakuju i to se ne može sprečiti - Serbiaring\nU Hokenhajmu DTM automobili poskakuju i to se ne može sprečiti\nOctober 10, 2018 Aleksandar Babić DTM, Vesti 0\nTenzija uoči velikog DTM finala na Hokenhajmringu teško da može da bude veća: čuvena staza u Baden-Virtembergu domaćin je poslednje, desete runde serije, na kojoj će u tromeču Pol di Resta – Gari Pafet – Rene Rast pasti odluka o šampionu 2018.\nPrednost uoči 19. i 20. trke u godini ima lider prvenstva, Mercedesov vozač Di Resta, sa prednošću od 4 boda nad timskim kolegom Pafetom. Iza vozača “Trokrake zvezde” svoju šansu vreba branilac naslova, Audijev Rene Rast. On se zahvaljujući retko viđanoj seriji od četiri uzastopne pobede uzdigao iz pepela i, iako uz deficit od 30 poena za prvoplasiranim, još može da zadrži 2017. stečenu krunu.\nRast je na prošlogodišnjem finalu pokazao da ima čelične živce i savladao je favorizovanog Audi kolegu Matijasa Ekstrema, stekavši DTM titulu u svojoj prvoj punoj sezoni u šampionatu. Istina, tada je borba za naslov bila samo interna stvar pilota marke sa četiri prstena, a ove godine je rivalstvo marki faktor od ogromnog uticaja na predstojeća zbivanja.\nDi Resta u 2018. ima tri pobede i još tri izlaska na podijum. Samo je dva puta ostajao bez poena, a u svakoj od trka je klasifikovan. Pafet je takođe osvojio tri trke, među njima i onu u maju u Hokenhajmu, kojom je otvoren šampionat. Uz to, on ima čak šest dodatnih izlazaka na pobedničko postolje, ali i tri finiša van bodova i jedno odustajanje.\nRast je slavio pet puta u sezoni, i u dva navrata je bio treći, ali je upisao i dva odustajanja, jednom nije startovao, a tri puta je imao plasmane van bodova. Da bi načinio konačni preokret, Audijevom asu će ponovo biti potreban savršen vikend, poput onog na Nirburgringu, ili barem onog u Špilbergu, a Mercedes bi morao da zabrlja.\nTradicionalna pozornica velikog finala, brza i čuvena pista u blizini Hajdelberga poznata je po brzim krivinama, oštrim ivičnjacima i neravnoj površini. Te faktore timovi moraju da imaju u vidu pripremajući se za nastup u Baden-Virtembergu, istču ljudi iz Hankuka, ekskluzivnog DTM partnera i liferanta pneumatika od 2011. godine.\nKonfiguracija staze je raznovrsna: brzi pravci i krivine izmenjuju se sa sporijim sekcijama i ukosnicama. DTM automobili dostižu maksimalnu brzinu veću od 260 km/h na Parabolici, pre kočenja za ukosnicu, ali je maksimalno prianjanje ključno u uzanoj Motodrom sekciji.\nInženjer Tomas Baltes objašnjava: “Da biste na Hokenhajmringu bili uspešni, u podešavanju automobila morate da pronađete kompromis. Konstrukcija naših “ventus rejs” trkačkih guma trpi veliko opterećenje u brzim krivinama, a da bi se ono smanjilo, pritisci vazduha treba da budu malo viši, a nagib točkova manji.”\nIspit za pneumatike predstavljaju i grub asfalt, na pojedinim mestima crn, kao i visoki ivičnjaci na 4.574 metara dugačkom krugu. Dodatno, DTM trkači uvek moraju da se bore sa džombastom stazom, po kojoj automobili nekontrolisano poskakuju. Ta pojava otežava takmičarima život u pronalaženju pravih tačaka kočenja za ključna mesta poput krivine 2 i ukosnice.\nBaltes nastavlja: “To poskakivanje automobila na Hokenhajmringu ne možete potpuno da sprečite, ali možete da smanjite njegovo dejstvo posebnim podešavanjima šasije i opruga.”\nDTM je sezonu otvorio sredinom proleća, a završava je u ranu jesen. Za idući vikend očekuju se niže temperature, pa će u takvim uslovima biti potrebno više vremena da se set novih Hankuk guma zagreje na idealnu radnu temperaturu u intervalu od 90 do 110 stepeni Celzijusa.\nVozačka pažnja je tu neophodna, ali DTM takmičari imaju dovoljno iskustva sa pneumaticima čije prethodno zagrevanje više nije dozvoljeno. “Oni više ne ulaze u nepotrebne manevre i borbe na novim i, samim tim, hladnim gumama. Već znaju da je potrebno određeno vreme da nateraju gume da “prorade”, završava DTM trkački inženjer Hankuka.\nPafet ide u Hokenhajm s pomešanim osećanjima, Rast nema šta da izgubi


Azijski komarac u Sanskom Mostu – inmedia.ba\nAzijski komarac u Sanskom Mostu\n0 2 Septembra, 2015 13:03\nPostoji velika mogućnost da je azijski tigrasti komarac, čija je pojava evidentirana u susjednim zemljama, Srbiji i Hrvatskoj, prisutan i na prostoru Bosne i Hercegovine, smatraju u veterinarskoj stanici u Sanskom Mostu.\nOni istuču kako širenju ovog insekta pogoduje veoma topla klima i suho vrijeme, kakvo u poslednjih nekoliko mjescei vlada na području Bosne i Hercegovine. Radi se o insektu koji obitava u mediteranskom podneblju, ali da u našoj zemlji nisu provedena istraživanja koja bi ukazala na njegovu prisutnost. Inače, u susjednoj Srbiji u poslednjih desetak dana zabilježeno je nekoliko osoba zaraženih takozvanom „groznicom zapadnog Nila“, koju prenosi upravo azijski tigrasti komarac.\nFederalni epidemiolog Jelena Ravlija kaže da do sada u BiH nije registriran nijedan slučaj zaraze groznicom zapadnog Nila, ali da postoji mogućnost da se ona prenese. Pojašnjava da se ovaj opasni virus ne prenosi sa čovjeka na čovjeka, nego ubodom zaraženog komarca. „Prema podacima iz nadzora kretanja virusa groznice zapadnog Nila, primjetna je njegova pojava i širenje u regionu EU i susjednim zemljama poput Grčke i Rumunije.\nS obzirom na to da je i Hrvatska registrirala pojavu zaraze konja, potrebne su dodatne mjere predostrožnosti“, pojasnila je Ravlija. Ona je istakla da 80 posto zaraženih nema simptome, s obzirom na to da inkubacija uboda zaraženog komarca traje od dva do 14 dana. Inače, u ljetnom periodu prošle i ove godine veliki broj Sanjana se žalio na ubod neobičnog insekta te na burne alergijske reakcije.\nOvoga insekta duhoviti Sanjani su prozvali „ljuti Mujo“, a njegovi opisi vjerno odgovaraju izgledu azijskog tigrastog komarca.\n„Inače, ova vrsta komarca može preživjeti razne životne uvjete i temperature. Također, agresivniji je od domaćeg, urbanog komarca. Ima brz ugriz, što mu omogućava sigurno izbjegavanje ljudske reakcije, odnosno udarca po ubodnoj rani“.\nAustrijski portali: Bosanci pucaju po Beču (VIDEO)\nNakon 17 godina: Google predstavio novi logo (VIDEO)


Ministarstvo privrede KS: Održano javno otvaranje ponuda banaka pristiglih na Javni poziv - Akta.ba\nMinistarstvo privrede KS: Održano javno otvaranje ponuda banaka pristiglih na Javni poziv\n20.08.2021. 07:51 / Izvor: Akta.ba\nJavno otvaranje ponuda po Javnom pozivu za izbor banke/banaka - partnera za plasman kreditne linije uz subvencioniranje troškova kamate za kredite odobrene subjektima male privrede koji imaju sjedište u Kantonu Sarajevo, a koje je zaprimilo Ministarstvo privrede KS upriličeno je danas u 16 sati, u multimedijalnoj sali zgrade Kantona Sarajevo.\n"Na javni poziv za izbor banke/banaka – partnera za plasman kreditne linije kreditiranja poslovnih subjekata pod povoljnijim uslovima prijavile su se tri banke; BBI banka, Sberbanka i UniCredit banka. Obzirom da nam je cilj da ova kreditna linija što prije bude operativna, danas je, shodno opredjeljenju Ministarstva privrede da svi poticajni procesi budu javni i transparentni, upriličeno javno otvaranje ponuda pristiglih po ovom javnom pozivu, a kojem su prisustvovali ovlašteni predstavnici sve tri banke koje su poslale prijave na javni poziv, kao i članovi Komisije za izbor banke ili banaka za plasman poticajnih kreditnih sredstava", istakao je ministar privrede KS Adnan Delić.\nKomisija će utvrditi tehničku ispravnost pristigle dokumentacije i ocijeniti dostavljene ponude, te početkom naredne sedmice objaviti preliminarne rezultate na web stranici Ministarstva privrede i oglasnoj ploči KS.\n"Po završetku propisane procedure Ministarstvo privrede će ponuditi banci, odnosno bankama koje su zadovoljile uvjete javnog poziva ugovor kojim će se regulisati partnerski odnos Ministarstva i banke/banaka partnera, nakon čega će banke raspisati konkurs za provođenje kreditne linije za kreditiranje poslovnih subjekata pod povoljnijim uslovima, odnosno sa stopostotnim subvencioniranjem kamate po preuzetom kreditu do milion KM po poslovnom subjektu", pojasnio je ministar Delić.\nPodsjećamo da je ova kreditna linija iz Programa razvoja male privrede za 2021. godinu, te da za ovaj program Ministarstvo privrede izdvaja pet miliona KM, što ga čini najznačajnijim i s najvećim iznosom projiciranih sredstava od oko 90 miliona KM, koja će se u narednim mjesecima implementirati u privredu Kantona Sarajevo.


Tadić pred Albu: Da budemo pošteni prema sebi – BiGportal.ba\nTadić pred Albu: Da budemo pošteni prema sebi\nKošarkaš Partizana Tadija Tadić rekao je da će njegova ekipa dati sve od sebe da u meču protiv Albe u Berlinu predstavi u najboljem svetlu.\n“Daćemo sve od sebe da Partizan predstavimo u najboljem svetlu, a šta ćemo uraditi videćemo… Najbitnije je da budemo pošteni prema sebi i da kad se završi utakmica znamo da smo igrali najbolje što možemo”, rekao je Tadić agenciji Beta.\nKošarkaši Partizana danas počinju takmičenje u Evrokupu, a u prvom meču igraju protiv Albe u Berlinu.\nIzabranici Miroslava Nikolića su novu sezonu otvorili sa dva poraza u Jadranskoj ligi, od MZT-a i Mornara, a prvu pobedu su upisali u meču protiv FMP-a prošlog vikenda.\n“Mi smo i prethodne dve utakmice izgubili na jednu loptu i protiv FMP-a je bila ‘tesna’, ali pobedili smo… Ne razmišljamo puno o tome šta je bilo, razmišljamo o onome šta je ispred nas”, rekao je 18-godišnji Tadić.\nPlejmejker Partizana naveo je da će se truditi da maksimalno iskoristi minutažu koju dobije.\n“Za početak treba da se izborim za mesto u 12, a ukoliko dobijem poverenje trenera na utakmici protiv Albe, ili na bilo kojoj narednoj, trudiću se da ga maksimalno iskoristim. Moje se da se borim za svaku loptu, svaki posed, svaku pre svega odbranu, pa onda i napad”, rekao je Tadić.\nUtakmica prvog kola Grupe C Evrokupa između Partizana i Albe igra se danas od 20.00 u Berlinu.\nNakon gostovanja u Berlinu, ekspedicija Partizana putuje u Zadar gde će u subotu igrati meč protiv istoimenog protivnika u četvrtom kolu Jadranske lige.


TotalCar.rs » „Putevima Srbije“ nije blokiran račun\n„Putevima Srbije“ nije blokiran račun\nnovo, Putevi Srbije, Srbija\n0 komentara 2771 pregleda\n„Putevima Srbije“ nije blokiran račun, saznaju „Novosti“ u ovom javnom preduzeću. Kako je prošle nedelje i dogovoreno sa predstavnicima Ministarstva finansija, od ponedeljka se porez na dodatu vrednost obračunava i na putarinu i biće iskazan u okviru postojećih cena. Dakle, cenovnik na naplatnim rampama za sada ostaje nepromenjen, a o eventualnom poskupljenju naknade za korišćenje auto-puteva za 20 odsto, za sve kategorije vozila, izjasniće se uskoro Vlada Srbije.\nKrajem prošle nedelje Poreska uprava je, prema informacijama koje su mediji dobili od Ministarstva finansija, blokirala račun „Putevima Srbije“ zbog duga na ime PDV koji nije plaćen u poslednjih pet godina. Međutim, u „Putevima Srbije“ tvrde da blokade nema i da ovo preduzeće poštuje dogovor. Nezvanično saznajemo da je prošle nedelje sa predstavnicima Vlade Srbije ipak bilo dogovoreno i povećanje cene putarine za iznos PDV. Ali pojedini ministri odmah su se u javnosti ogradili od ove nepopularne mere.\n– Pre poskupljenja neophodna je detaljna analiza poslovanja – rekli su u Ministarstvu finansija. – „Putevima“ bi se PDV odbijao kod faktura koje plaćaju putarskim preduzećima za održavanje saobraćajnica pa bi teorijski mogli da budu i u plusu kad uđu u PDV sistem. Sprovođenje zakonske obaveze „Puteva Srbije“ da plaćaju PDV ne znači automatski i veće putarine.\nTri reklame za smart fortwo (2013)


Реми у дуелу са Радником | FK Radnički Niš\nRemi u duelu sa Radnikom\nFudbaleri Radničkog igrali su nerešeno 2:2 protiv ekipe Radnika iz Surdulice. Nakon sedmog kola Super lige Srbije Radnički ima 14 osvojenih bodova i nalazi se na petom mestu na tabeli.\nPrvi gol za Nišlije je nakon samo 14 minuta igre postigao Lazar Arsić. Igrači Radnika uspeli su u 41.minutu igre da izjednače rezultat golom Filipa Ivanovića. Njihova sreća nije dugo trajala jer je u 53.minutu Milan Pavkov zatresao mrežu Radnika i doveo u novo vođstvo tim iz Niša. Iako su fudbaleri Radničkog imali fantastične šanse za golove, svoju šansu je ipak u 75.minutu iskoristio fudbaler Radnika Milan Purović i izjednačio rezultat na 2:2, kojim je ova utakmica i završena. Domaći tim je negodovao tvrdeći da je gol postignut iz ofsajda ali sudija Novica Anđelovski je pokazao na sredinu terena.\nNa konferenciji za novinare nakon utakmicetreneri oba tima imali su prilike da sumiraju rezultate i utiske sa utakmice. Šef stručnog štaba Radničkog Peter Pakult je izjavio da nije zadovoljan reultatom postignutim u večerašnjem duelu i delimično je zadovoljan prikazanom igrom. Želeli smo da večeras osvojimo tri boda, alinas je Engleska nedelja odnosno utakmica odigrana protiv Mladosti u sredu mnogo koštala – rekao je Pakult.. On smatra da nakon sedam prvenstvenih utakmica i klub i kompletan tim trebaju biti zadovoljni sa 14 bodova. Na pitanje da li mu je žao što Radnički nije na prvom mestu na tabeli na kom bi bio da je večeras pobedio, odgovorio je da o tome nije razmišljao iako je želeo pobedu. Na kraju je izjavio da tim ima dobar bilans, jer u poslednjih šest utakmica ima šest utakmica bez poraza.\nTrener Radnika, Simo Krunić je izjavio da je ekipa Radničkog veoma dobra uigrana ekipa i opasna sa svih strana, sa kojom su večeras pokušali da se nadigraju i delimično su u tome i uspeli. Pohvalio je momke koji su dali sve od sebe i uspeli da ostvare rezulat protiv jake ekipe kao što je ekipa Radničkog.\n« “Komšijski derbi” pred dvonedeljnu pauzu u Super ligi\nSporazumni raskid saradnje sa Pakultom »


Besplatna radionica “Slovo po slovo” u Noći muzeja - Detinjarije\nDečji klub Narodnog muzeja poziva mališane od 6 do 10 godina da se pridruže obeležavanju Evropske noći muzeja. Radionica “Slovo po slovo” organizuje se u subotu, 17. maja u terminima od 18, 19 i 20 časova u Muzeju Vuka i Dositeja, Gospodar Jevremova 20. Mole se svi zainteresovani da se…\nMole se svi zainteresovani da se prijave mejlom ili telefonom na broj 060/8075031.\nTakođe, u Noći muzeja, besplatni su svi sadržaji u Galeriji fresaka i glavnoj zgradi Narodnog muzeja na Trgu Republike.\nViše informacija na sajtu www.narodnimuzej.rs.\nTagovi :besplatne radionice za decu, dečji klub narodnog muzeja, događaji, Galerija fresaka, Muzej Vuka i Dositeja, Narodni muzej u Beogradu, Noć muzeja 2014, radionica za decu, Slovo po slovo


Dorćolci sprečili fantomski pokušaj da se bez dozvole gradi trasa za trolejbuse\nIzvor: Udruženje građana „Komšije sa Dorćola“\nOd 20. novembra 2019. godine, u delovima Dorćola je počelo izvođenje radova na izgradnji nove trase trolejbuskog saobraćaja. Kada se počelo sa izođenjem radova, građani i građanke ulica Žorža Klemensoa, Gundulićevog venca, Venizelosove, Dunavske i Poenkareove su se organizovali i pokrenuli lokalne proteste.\nMeđu građanima i građankama donjeg Dorćola postoji strah da će, ukoliko bi se plan gradskih vlasti realizovao, ovaj deo Beograda značajno izmeniti svoj izgled i način funkcionisanja. Postojeće izmene u saobraćaju, već sada čine svakodnevni život teškim i komplikovanim.\nU međuvremenu, dok su izvođeni radovi na postavljanju stubova za kontaktnu mrežu duž Poenakareove i Venizelosove ulice, kao i Dunavske, građani i građanke u protestu su i formalno osnovali udruženje građana „Komšije sa Dorćola“ koje među svojim ciljevima ima i očuvanje postojećeg duha ovog dela Starog Grada i zaštitu od neplanskih i netransparentnih promena koje drastično narušavaju životnu sredinu i kvalitet života građana koji tu stanuju.\nUdruženje je takođe uspostavilo i saradnju sa advokatskom kancelarijom koja će pravnim sredstvima pokušati da zaustavi ove netransparetne i nezakonite radove.\nDanas, 7. februara 2020. godine, ekipa radnika frime „ATM Beograd“ je započela bušenje rupe za postavljanje stuba za kontaktnu mrežu na lokaciji za koju ne postoji građevinska dozvola, bez obezbeđivanja gradilišta, kao i bez prisustva lica za nadzor (kod zgrade na adresi Žorža Kleamansoa br.3), uz obrazloženje da su tu da reše problem sa vodovodnom mrežom. Nakon brze reakcije članova i članica udruženja, znajući da za tu lokaciju ne postoji dozvola za građevinske radove i nakon prijave nadležnim organima, radovi su obustavljeni, a radnici su dobili nalog od Komunalne inspekcije da danas do 19h iskopanu rupu zatrpaju i vrate u prvobitno stanje.\nTokom akcije zaustavljanja radova, šef radnika koji su izvodili radove je telefonom pretio okupljenim građanima i građankama rekavši im „da se ne iznenade ako ih radnici napadnu lopatama i policija pohapsi jer se ponašaju kao huligani“.\nPravni punomoćnici udruženja „Komšije sa Dorćola“ će inicirati odgovarajuće postupke protiv svih koji su danas nezakonito i bez odgovarajućih dozvola izvodili građevinske radove i pretili okupljenim građanima i građankama.\nDanašnji primer je još jednom pokazao da se nastavlja praksa netransprentnog i neplaniranog izvođenja radova, bez jasnih motiva i interesa gradskih vlasti i bez dogovora sa stanovnicima ovog kraja.\nUdruženje „Komšije sa Dorćola“ postavlja pitanje kako je moguće da Grad Beograd, koji je kao investitor angažovao „ATM Beograd“ kao izvođača građevinskih radova ne poštuje zakone i svoje urbanističke planove, dok pomenuto preduzeće preti građanima i građankama i ugrožava im bezbednost i osnovne slobode.\nUdruženje „Komšije sa Dorćola“ podseća da planirani radovi nisu u skladu sa Generalnim urbanističkim planom i da za njih ne postoje odgovarajuće dozvole, a da imovinsko-pravni odnosi na prostoru planiranom za izgradnju terminusa „Dunavska“ još uvek nisu rešeni, te ni sama izgradnja ove okretnice nije izvesna. Uprkos tome, iz nepoznatih razloga, gradske vlasti ne odustaju od postavljanja trolejbuske kontaktne mreže.\nČlanovi i članice udruženja „Komšije sa Dorćola“ će nastaviti da se redovno okupljaju svake srede u 19h, na uglu ulica Žorža Klemansoa i Gundulićevog venca, mirno protestujući u odbrani svog komšiluka od nepoznatih i neargumentovanih planova gradskih institucija, zahtevajući javnu i stručnu raspravu o daljim planovima gradskih vlasti.\nUkoliko se radovi nastave, stanovnici ovog dela grada će odmah izaći na ulice i takve će radove zaustaviti, dok će se istovremeno i pravnim sredstvima boriti za trajnu obustavu ovih i sličnih radova u budućnosti.\nOznakeDorćol GSP Naslovna-centar Naslovna-traka protest trolejbusi Udruženje građana „Komšije sa Dorćola“ Venizelosova\nDragoljub Žarković će biti sahranjen u Aleji zaslužnih građana


Dan Muzeja Jugoslavije od 28. novembra - Kultura - Dnevni list Danas\nPočetna » Kultura » Dan Muzeja Jugoslavije od 28. novembra\n0Piše: Danas Online 26. novembra 2020. 11.58\nPovodom 75 godina od kraja Drugog svetskog rata, publiku očekuje video prenos kustoskog vođenja kroz intervencije na stalnoj postavci, onlajn diskusija „Sloboda narodu!”, kao i emitovanje nastupa benda „Fish in Oil”, koji će izvoditi repertoar revolucionarnih pesama. Drugog decembra biće otvorena i gostujuća izložba „Alan Ford trči počasni krug”, na kojoj će biti prikazane 152 originalne table ovog stripa koji je ostvario značajan uticaj na jugoslovensku popularnu kulturu.\nIstog dana od 19 časova na jutjub kanalu Muzeja Jugoslavije svi zainteresovani moći će da prate diskusiju „Sloboda narodu!”:\nUčesnici će biti Sanja Horvatinčić, postdoktorantkinja na Institutu za istoriju umetnosti u Zagrebu i Andrej Grubačić, redovni profesor antropologije na Institutu za integralne studije u Kaliforniji i gostujući profesor na Univerzitetu u Berkliju. Kroz razgovor koji će moderirati istoričarka, kustoskinja u Muzeju Jugoslavije, Jovana Nedeljković, učesnici će preispitivati koncept slobode koristeći kao okosnicu primere dva radikalna emancipatorska pokreta koja u svom radu istražuju – jugoslovenski Narodnooslobodilački i kurdski oslobodilački pokret.\nNa sam rođendan Muzeja, u utorak, 1. decembra od 19 časova publika će na muzejskom jutjub kanalu moći da prati nastup poznatog beogradskog sastava „Fish in Oil” iz Muzeja Jugoslavije, a oni će ovom prilikom izvesti poseban repertoar jugoslovenskih revolucionarnih pesama.\nOnlajn diskusija: Šta nam poručuju „Politički grafiti”?


Vedran Bosnić | Tuzlanski.ba\nNakon velike pobjede nad Grčkom (69:84) u petom kolu kvalifikacija, selektor reprezentacije BiH Vedran Bosnić izjavio je da su naši košarkaši bili veoma motivirani, iako su već osigurali plasman na Evropsko prvenstvo. – Čestitam mojim igračima jer…\nSelektor muške seniorske košarkaške reprezentacije Bosne i Hercegovine Vedran Bosnić objavio je spisak igrača koje je pozvao za februarski ciklus kvalifikacija za evropsko prvenstvo, kada bh. košarkaše očekuju mečevi protiv Grčke i Bugarske. Na njegovom…\nKošarkaška reprezentacija BiH u dvorani Mejdan u Tuzli poražena je od reprezentacije Grčke u meču 2. kola kvalifikacija za EuroBasket 2021. godine rezultatom 65:70. Na press konferenciji za novine selektor BiH Vedran Bosnić je istakao:…


Komorska Ostrva bez golmana protiv Kameruna - SPORTSKI ŽURNAL\n24 januar, 2022 2\nMeč protiv domaćina Kameruna igra se večeras u 20 časova\nFOTO: Tviter/Kup afričkih nacija\nGolman fudbalske reprezentacije Komorskih Ostrva Ali Amada neće danas moći da nastupa u utakmici šesnaestine finala Afričkog kupa nacija protiv Kameruna iako je dobio negativan test na korona virus.\nSlužbenik za medije Afričke fudbalske konfederacije (AFC) rekao je danas za Bi-Bi-Si (BBC) da Amada nije ispunio sve protokole i da zbog toga ne može da nastupi.\nDruga dva golmana reprezntacije Salim Ben Boina i Mojad Useini, takođe neće nastupati večeras, prvi zbog povrede ramena, drugi zbog pozitivnog testa na korona virus, pa će tako reprezentacija Komorskih ostrva nasupati bez pravog golmana.\nPravila turnira navode da ekipa mora da igra ako ima 11 igrača, bez obzira da li u timu ima golmana.\nAmada i vezista Jasin Burhane imali su negativan test u ponedeljak ujutru, ali pravila AFC nalažu da igrač koji je pozitivan na korona virus mora da se izoluje pet dana pre nego što ne uradi još jedan PCR test 48 sati pre sledećeg meča njegove ekipe.\nReprezentacija Komorskih Ostrva prvi put učestvuje na Afričkom kupu nacija, a plasirala se u nokaut fauzu pobedivši Ganu sa 3:2.\nMeč protiv domaćina Kameruna igra se večeras u 20 časova.\nRendžers osvojio Kup Škotske\n007 · 24 januar, 2022 18:32\nZato je kvota na Kamerun 1.04.Al kad je ludilo odavno na ovaj beli crni žuti crveni i zeleni Svet\ni jos · 24 januar, 2022 20:00\nI 1.35 na 3+ je kvota, a kad nemas golmana tesko da ces malo golova primiti.


KulturniK: Gostovanja Alice in WonderBand u avgustu\nOd jeseni su opet u Srpskom narodnom pozorištu, a iznenađenje je da će u septembru “Kiss” imati prilike da vide posetioci Grožđebala u Sremskim Karlovcima!\nRadionica telesnih perkusija za decu na novosadskom “Raspustilištu” biće održana 19. avgusta od 10 do 11 h. Radionica je besplatna i najavljuje početak školice ritma “Detlići” na jesen, koja će funkcionisati u okviru Novosadskog dečijeg kulturnog centra.\nU julu ovaj dvojac je učestvovao na više zanimljivih događaja, te pomenimo Connext, omladinsku razmenu umetnika iz Švajcarske i Srbije, koja se dešavala na Fruškoj gori na Popovici. Četrdeset i pet mladih umetnika iz ove dve zemlje je imalo prilike da izmeni iskustva, veštine, da živi zajedno pet dana u kampu, pohađa radionice fizičkog teatra, telesnih perkusija, joge, da se slobodno izražava I stvara na temu “Šta je dom?”. U isto vreme, u toku drugog vikenda jula, odigrao se i prvi Hajde festival, takođe na Popovici, kao pozorište u šumi. Svaka čast organizatorima, Kreativnoj mreži Panonika i Compagnie Digestif!\nUčestvovali su u još jednoj zanimljivoj manifestaciji, ovog puta su radioničari bili deca. Pod krošnjama na Štrandu se takođe odvijala i na Fruškoj gori. Ovo je godišnji događaj koji promoviše medije na jezicima manjina, pa su imali priliku da održe radionicu na kojoj su decu učili pesmu sa elementima jezika gluvonemih, i pesmu na mađarskom jeziku.


Fudbalski savez Srbije odneo je nekoliko pobeda u poslednje vreme i uspeo da privoli igrače poput Nemanje Motike (Bajern) da pređu u tabor “orlova”, ali u slučaju Alekse Stanisavljevića (14) nismo uspeli da trijumfujemo.\nSupertalentovani štoper CSKA iz Moskve prihvatio je ponudu da igra za Rusiju.\nMladi fudbaler rođen 2006. godine je jedan od najboljih igrača svog uzrasta, a to potvrđuje i kapitenska traka oko njegove ruke. Rusi su to, kako piše Mondo, odmah primetili i učinili sve da ga privole da igra za “zbornaju”, pa je tako zaslužio poziv selektora reprezentacije do 14 godina.\nRusi su jednostavno bili brži, iako je Stanisavljević bio u Letnjoj školi FSS pre dva leta, a pomoglo je i to što već dugo nastupa za mladi tim CSKA.\nAleksa ima i brata Aleksandra, koji je takođe nastupao za CSKA, međutim posle toga je nastavio u Slaviji iz Sofije, pa Radniku iz Surdulice, dok danas nastupa za bugarski Botev.\nDobra vest je što Srbija i dalje može da ga “preotme”, pošto je to moguće sve dok ne zaigra za “A” tim.\nVIDEO: Evropa je na ovo čekala pet godina - 12, 10, 10!\nMladi fudbaler izabrao Rusiju


Usvojen program subvencija za projekte razvoja turizma - POLJOPRIVREDNIK specijalizovani list za selo\nDatum kreiranja utorak, 12 januar 2021 10:43\nMinistarka trgovine, turizma i telekomunikacija u Vladi Republike Srbije Tatjana Matić pozdravila je jučeusvajanje Programa rasporeda i korišćenja subvencija, transfera i dotacija namenjenih za projekte razvoja turizma u 2021. godini, ističući značaj ove odluke za oporavak i dalji razvoj turističkog sektora u Srbiji.\nMatić je, uz napomenu da je ovaj program usvojen juče na sednici Vlade, poručila da su ulaganja u infrastrukturu, promociju i edukaciju ključni ne samo za oporavak, već i za ubrzanu reformu turističkog sektora u susret globalnoj konkurentskoj trci za tržište u postpandemijskom periodu.\nOna je napomenula da je jedan od osnovnih ciljeva tog programa promocija i unapređenje kvaliteta turističkih proizvoda, turističkih destinacija, kao i unapređenje receptivno turističko-ugostiteljske ponude.\nCiljevi su, kako je navela, i uspostavljanje regionalne ravnoteže turističkog prometa i sistema praćenja ostvarenih rezultata u turizmu, uspostavljanje sistema podsticaja za green field investicije, kao i uspostavljanje sistema za razvoj i održivost autentičnih turističkih destinacija putem integracije turizma u lokalnim zajednicama.\nPrema njenim rečima kako je objavila Vlada Srbije, u fokusu su i razvoj infrastrukture, zaštita životne sredine i kulturno-istorijskog nasleđa u turističkim prostorima, odnosno lokalni i regionalni rast konkurentnosti i kvaliteta u turizmu.\nPravo na korišćenje bespovratnih sredstava imaju destinacijske menadžment organizacije, privredna društva i druge organizacije i institucije čiji su osnivači Vlada, AP Vojvodina ili jedinica lokalne samouprave, a koja nisu indirektni korisnici budžeta, ukazala je ona.